Γέμισε ξαφνικά το κελλί με ένα φως γλυκό, ουράνιο…κι η ημέρα μου φαινόταν σαν νύχτα! Αγίου Παϊσίου Αγιορείτου | iconandlight\nΓέμισε ξαφνικά το κελλί με ένα φως γλυκό, ουράνιο…κι η ημέρα μου φαινόταν σαν νύχτα! Αγίου Παϊσίου Αγιορείτου\nAugust 12, 2016 by iconandlight\n-Αν αφήσετε τις μικρότητες, θα σας πω.\n-Γέροντα, μέχρι να απαλλαγούμε από τις μικρότητες, εσείς θα φύγετε….\n– Όταν ήμουν στα Κατουνάκια, στο Κελλί του Υπατίου, ένα απόγευμα, αφού έκανα τον Εσπερινό με κομποσχοίνι, ήπια ένα τσάι και συνέχισα…\nΈκανα το Απόδειπνο και τους Χαιρετισμούς με κομποσχοίνι, και ύστερα έλεγα την ευχή… Όσο την έλεγα, τόσο έφευγε η κούραση και αισθανόμουν ξεκούραστος. Ένιωθα μέσα μου μια χαρά, που δεν μου έκανε καρδιά να κοιμηθώ· έλεγα συνέχεια την ευχή.\nΓύρω στις έντεκα την νύχτα γέμισε ξαφνικά το κελλί με ένα φως γλυκό, ουράνιο. Ήταν πολύ δυνατό, αλλά δεν σε θάμπωνε. Κατάλαβα όμως ότι και τα μάτια μου «δυνάμωσαν», για να μπορώ να αντέξω αυτήν την λάμψη…\nΌσο ήμουν σε αυτήν την κατάσταση, μέσα στο θείο εκείνο φώς, ήμουν σ’ έναν άλλον κόσμο, πνευματικό. Αισθανόμουν μια ανέκφραστη αγαλλίαση, και το σώμα μου ανάλαφρο· είχε χαθή το βάρος του σώματος…\nΘεία νοήματα περνούσαν γρήγορα από τον νού μου σαν ερωταποκρίσεις…\nΑυτό κράτησε όλη την νύχτα, μέχρι τις εννιά το πρωί. Όταν πια χάθηκε εκείνο το φώς, όλα μου φαίνονταν σκοτεινά. Βγήκα έξω και ήταν σαν νύχτα…\n«Τί ώρα είναι; Δεν έφεξε ακόμη;», ρώτησα έναν μοναχό που περνούσε από εκεί. Εκείνος με κοίταξε και μου απάντησε με απορία: «Τί είπες, πάτερ Παΐσιε;». «Τί είπα;», αναρωτήθηκα και μπήκα μέσα. Κοιτάζω το ρολόι και τότε συνειδητοποίησα τί είχε συμβή…\nΟ ήλιος δηλαδή μου φαινόταν ότι ίσα‐ίσα φώτιζε· σαν να είχε γίνει έκλειψη ηλίου…\nΜέχρι το απόγευμα είχα τέτοια αγαλλίαση, που δεν ένιωθα την ανάγκη να ξεκουραστώ. Τόσο δυνατή ήταν η κατάσταση αυτή…\nΓι’ αυτό, όταν βλέπω μικρότητες, κακομοιριές, χαμένα πράγματα, πολύ στενοχωριέμαι…\nΚοντάκιον Αυτόμελον Ήχος βαρύς\nΣώσον ημάς Υιέ Θεού, ο εν τω όρει τω Θαβώρ μεταμορφωθείς, ψάλλοντάς σοι Αλληλούια.


Ακρίτας Χλ.: «Είχαμε τον πλήρη έλεγχο» | Goal News Cy\nΚυπριακό Πρωτάθλημα ΠοδοσφαίρουΓ' ΚΑΤΗΓΟΡΙΑΑκρίτας Χλ.: «Είχαμε τον πλήρη έλεγχο»\nΑκρίτας Χλ.: «Είχαμε τον πλήρη έλεγχο»\nΜέσω ανακοίνωσής του ο Ακρίτας Χλώρακας αναφέρεται στην ήττα που δέχθηκε σε φιλικό αγώνα απέναντι στην Καρμιώτισσα Πάνω Πολεμιδιών.\nΑναλυτικά: «Η ομάδα μας με ενόν αντίπαλο που θα διεκδικήσει την άνοδο στην Β’ Κατηγορία γνώρισε την ήττα 1-0. Ο προπονητής της ομάδας μας, Άγγελος Ευθυμίου, έμεινε ικανοποιημένος από την προσπάθεια των ποδοσφαιριστών μας. Η ομάδα μας είχε τον πλήρη έλεγχο του αγώνα, με αρκετά καλό ρυθμό και τρεξίματα, ενώ δημιούργησε πάρα πολλές ευκαιρίες για γκολ. Ο προπονητής Άγγελος Ευθυμίου ακόμα ένα παιχνίδι χρησιμοποίησε όλους τους ποδοσφαιριστές που είχε στην διάθεση του».


Σκοτεινό παρελθόν Λιγνάδη: Οι καταγγελίες σπουδαστών οδήγησαν σε έξοδο από Ίασμο- Εθνικό\nΤον Αύγουστο του 2019 ο Δημήτρης Λιγνάδης αναλαμβάνει καλλιτεχνικός διευθυντής της δραματικής σχολής του εθνικού θεάτρου. Σήμερα οι σπουδαστές καταγγέλλουν μεμονωμένα περιστατικά απαξιωτικής συμπεριφοράς με μειωτικά και ομοφοβικά σχόλια.\nΔημοσιευση: 22/02/2021 - 20:53\nΚαταγγελίες για ανάρμοστη συμπεριφορά του Δημήτρη Λιγνάδη στο παρελθόν και στον επαγγελματικό του χώρο βλέπουν το φως της δημοσιότητας.\nΑπό τη δραματική σχολή Ίασμος από όπου αποπέμφθηκε έως τη διακοπή της σύμβασής του με το εθνικό θέατρο από τον τότε πρόεδρο του Κώστα Γεωργουσόπουλου.\nΟι αποκαλύψεις για τον Δημήτρη Λιγνάδη συγκλονίζουν. Την περίοδο 2015-2016 ο ηθοποιός και σκηνοθέτης Δημήτρης Λιγνάδης διδάσκει στη δραματική σχολή Ίασμος.\nΣύμφωνα με τις καταγγελίες των σπουδαστών πολύ συχνά κάνει συζητήσεις σεξουαλικού περιεχομένου γεγονός που ενοχλεί τους σπουδαστές. Λίγο καιρό μετά αποπέμφθηκε.\n«Αφού ξεκίνησε το σπουδαστικό έτος μέσα σε ένα πολύ σύντομο χρονικό διάστημα οι σπουδαστές της σχολής μας ανέβηκαν στο γραφείο της διοίκησης έχοντας φτιάξει μια επιστολή την οποία κατέθεσαν στο διοικητικό συμβούλιο και συγκεκριμένα στον καλλιτεχνικό διευθυντή του στην οποία εξέφραζαν τα παράπονα τους για τον συγκεκριμένο καθηγητή. Τα παράπονα αυτά ήταν για ανάρμοστη συμπεριφορά και σεξουαλικά σχόλια την ώρα του μαθήματος.\nΤην ίδια στιγμή η Ανωτέρα Δραματική Σχολή Ίασμος έληξε την συνεργασία της με τον συγκεκριμένο καθηγητή. Ακόμα και αν για τα ελληνικά δεδομένα θεωρείται μεγάλο όνομα, μεγάλος σκηνοθέτης, μεγάλος ηθοποιός να μιλήσει άσχημα, να προσβάλλει ή να δείξει ανάρμοστη συμπεριφορά σε μαθητή ή μέσα σε ένα τμήμα.» Περιγράφει ο Γιώργος Αμουτζάς, μέλος Δ. Σ. της δραματικής σχολής ΙΑΣΜΟΣ.\n«Οι περισσότεροι σπουδαστές, μεταξύ των οποίων και εγώ, αντιμετωπίζαμε πρόβλημα με τη συμπεριφορά του, καθώς αυτά που έλεγε περί σεξουαλικών εμπειριών στο μάθημα ήταν κάπως περίεργα. Θα χαρακτήριζα τη συμπεριφορά του ανάρμοστη σε κάποια σημεία, γεγονός που δεν πέρασε απαρατήρητο, αντίθετα ενόχλησε τους υπεύθυνους της σχολής, με αποτέλεσμα να του ζητήσουν να τερματιστεί η συνεργασία τους.» αναφέρει πρώην σπουδάστρια της σχολής.\nΤην πόρτα της εξόδου είχε δει ο Δημήτρης Λιγνάδης και από το Εθνικό Θέατρο, λίγο καιρό μετά.\n«Δεν ανανέωσα τη σύμβαση του γιατί από τότε ακούγονταν διάφορα για την συμπεριφορά του. Δεν ήταν η αρμόζουσα απέναντι στους σπουδαστές, κάτι που όπως πληροφορήθηκα είχε συμβεί και στην σχολή του Δελλή (Ίασμος) στην οποία επίσης δίδασκε.» περιγράφει ο Κώστας Γεωργουσόπουλος, πρώην πρόεδρος Δ.Σ. Εθνικού Θεάτρου.\nΜετά τη χιονοστιβάδα αποκαλύψεων, η φίλη και συνεργάτης σε πολλές παραστάσεις, του Δημήτρη Λιγνλαδη, θεατρολόγος Μαριλένα Παναγιωτοπούλου δηλώνει σοκαρισμένη.\n«Ο Δημήτρης Λιγνάδης που εγώ ήξερα ήταν άνθρωπος μορφωμένος, ταλαντούχος, πνευματώδης και γοητευτικός. Δυστυχώς τέτοιου είδους άνθρωποι έχουν την ικανότητα επί σειρά ετών να βιάζουν παιδιά. Όχι οι αποκρουστικοί, οι αμόρφωτοι, οι εσωστρεφείς. Όσο πιο γοητευτικός είναι ένας άνθρωπος τελικά, τόσο πιο εύκολα γυρίζει το ταλέντο του σε εγκληματικότητα, διαστροφή και κακία.» δηλώνει.\nΑξίζει να σημειωθεί πως η ηθοποιός Τέτα Σαββάτη υποστηρίζει ότι ο Δημήτρης Λιγνάδης ήταν ο άνθρωπος που την έκοψε από το Εθνικό Θέατρο αποκαλύπτοντας όσα της είχε πει τότε.\n«Ο "κύριος" που βλέπετε όταν είχα πάει να δώσω εξετάσεις για το Υπουργείο Πολιτισμού με είχε κόψει λέγοντάς μου πως είμαι πολύ ηθική για το θέατρο" έγραψε η ηθοποιός.» είπε η κα Σαββάτη.\nΠεριγραφές που συγκλονίζουν και σπουδαστές που βρήκαν το θάρρος να μιλήσουν για έναν εφιάλτη που ξαναζωντανεύει.\nΕΛ.ΑΣ Λιγνάδης: Κρατείται στην ΓΑΔΑ για δεύτερο 24ωρο - Με ποιους επικοινωνεί και ποιοί τον επισκέφθηκαν\nΔικαιοσύνη Υπόθεση Λιγνάδη: Νέες αποκαλύψεις σοκ - Οι μαρτυρίες 40χρονης και τραγουδιστή που τον «καίνε»\nΔημήτρης Λιγνάδης κακοποίηση ηθοποιός


Οι μαθητές της Ε2, ως τακτικοί και ευσυνείδητοι θαμώνες των χώρων που προσφέρονται γύρω από το σχολείο μας για παιχνίδι και εκτόνωση, θέλουν να φροντίσουν τα αδέσποτα που τους κάνουν παρέα μετά το σχόλασμα!\nΜε λίγα δοχεία για νερό και φαγητό, που μπορούμε να συντηρούμε όλοι μαζί, διευκολύνουμε κατα πολύ τη ζωή τους.\nΑλλά τί θα γίνει με τις ακαθαρσίες των άλλων, των τυχερών, που βολτάρουν κάθε μέρα με ιδιοκτήτη;\nΚαι γι’ αυτό έχουν ιδέα τα παιδιά!!\nΤαμπελάκια που τοποθετήθηκαν παντού τριγύρω, νουθετούν με χιουμοριστικό τρόπο τους απρόσεχτους!\nΑς ελπίσουμε το χιούμορ να νικήσει!\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/2390\nΠαγκόσμια Εβδομάδα Δράσης για την Εκπαίδευση 2017 – από το Β’1\nΓια μια ακόμη χρονιά γίναμε συνοδοιπόροι της Actionaid στη μαθητική εκστρατεία που διοργανώνεται για 14η χρονιά, στο επίκεντρο της οποίας βρίσκεται η ελεύθερη, ισότιμη και ποιοτική εκπαίδευση για όλα τα παιδιά του κόσμου!\nΗ φετινή εκστρατεία «Ένα τραγούδι, πολλά σχολεία, ένας κόσμος» είναι αφιερωμένη στα παιδιά πρόσφυγες και την πρόσβασή τους στην εκπαίδευση. Με τη συμμετοχή μας σε αυτήν δείχνουμε έμπρακτα την αλληλεγγύη μας στα παιδιά πρόσφυγες σε κάθε γωνιά του κόσμου και στέλνουμε μηνύματα αποδοχής και συνεργασίας, γιατί η ποιοτική εκπαίδευση είναι δικαίωμα κάθε παιδιού!\nΚαθίστε αναπαυτικά και αφήστε μας να σας ταξιδέψουμε πάνω σε μιαν αόρατη παρτιτούρα και έναν μάλλινο χαρταετό…\nΠατήστε την εικόνα για να διαβάσετε πώς αποτύπωσε η δική μας πένα τα ανείπωτα του μουσικού μας παραμυθιού:\nΣας ευχόμαστε Καλές Γιορτές με γαλήνη στην ψυχή μας, αγάπη στην καρδιά μας και σοφία στο νου μας.\nΤα μαθητούδια του Β’1 και κα Άντζελα.\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/1942\nΕΠΙΣΚΕΨΗ ΤΗΣ ΣΤ΄ΤΑΞΗΣ ΣΤΗΝ ΕΦΟΡΕΙΑ ΑΡΧΑΙΟΤΗΤΩΝ ΠΕΙΡΑΙΑ\nΜια μοναδικά εδιαφέρουσα επίσκεψη πραγματοποίησε η ΣΤ’ τάξη του σχολείου μας στην Εφορεία Αρχαιοτήτων Πειραιά για να παρακολουθήσει το πρόγραμμα «Από το πηγάδι στο τραπέζι του συντηρητή».\nΤο βιομηχανικής αρχιτεκτονικής κτήριο που φιλοξενεί το τμήμα υποδοχής και συντήρησης αρχαιολογικών ευρημάτων από τις ανασκαφές για τη διάνοιξη της σήραγγας του μετρό στις περιοχές του Πειραιά, ήταν πραγματικά εντυπωσιακό. Η ομάδα των αρχαιολόγων και των συντηρητών δούλευαν ακατάπαυστα και με αφοσίωση για να διασωθούν και να εκτεθούν ευρήματα που είναι ανυπολόγιστης αξίας για την ιστορία μας.\nΗ αρχαιολόγος, Κυρία Μήκα, πρόσφερε αφειδώς τις γνώσεις της και εμψύχωσε το πρόγραμμα με πάθος και ενθουσιασμό. Αφού μας εξιστόρησε την ιστορία ενός σπάνιου κρατήρα, μας οδήγησε στην πλευρά του κτηρίου που αναφερόταν στις ανασκαφές για το μετρό ανά περιοχή κι έπειτα μας εξήγησε για τη δουλειά των αρχαιολόγων και των συντηρητών. Συνθέσαμε από θραύσματα το δικό μας αγγείο και παρατηρήσαμε τον εξωτερικό χώρο που αποτελούσε την Πύλη εισόδου στην πόλη.\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/1900\nΗ Σύμβαση για τα Δικαιώματα του Παιδιού – από το Β’1\nΠιστοί στην αξία πως η εκπαίδευση πρέπει να μας βοηθάει να μάθουμε να ζούμε με ειρήνη, να προστατεύουμε το περιβάλλον και να σεβόμαστε τους άλλους ανθρώπους, ενημερωθήκαμε για τη Σύμβαση των Δικαιωμάτων του Παιδιού, η οποία γεννήθηκε μόλις το 1989. Είναι μια διεθνής συνθήκη ανθρωπίνων δικαιωμάτων, δηλαδή μια συμφωνία μεταξύ ανθρώπων ή κρατών, όπου όλοι συμφωνούν να υπακούουν στον ίδιο νόμο: πως όλα τα παιδιά γεννιούνται με βασικές ελευθερίες και δικαιώματα.\nΗ UNICEF καθοδηγείται από τη Σύμβαση για τα Δικαιώματα του Παιδιού και αγωνίζεται γι’ αυτήν.\nΜελετώντάς την, γεννήθηκαν πολλά ερωτηματικά και ασχοληθήκαμε πιο διεξοδικά με δύο της άρθρα που αφορούν στην κακοποίηση. Πιο συγκεκριμένα, σύμφωνα με το άρθρο 19 «Έχεις το δικαίωμα να προστατεύεσαι από το να πάθεις κακό ή να σε κακομεταχειριστούν, στο σώμα ή το μυαλό» και σύμφωνα με το άρθρο 34 «Έχεις δικαίωμα σε μια ζωή ελεύθερη από σεξουαλική κακοποίηση». Για να καταλάβουμε καλύτερα τις έννοιες αυτές, παρακολουθήσαμε βίντεο που έχουν δημιουργηθεί από το Συμβούλιο της Ευρώπης με στόχο την πρόληψη της σεξουαλικής κακοποίησης, συζητήσαμε και παίξαμε το παιχνίδι «Τι θα έκανες, εάν…;», έτσι ώστε να μάθουμε να προστατευόμαστε από την κακοποίηση.\nΑυτά λοιπόν είναι τα δικαιώματά σου!\nΑν δεν τα γνωρίζεις, δε θα ξέρεις ότι παραβιάζονται, γι’ αυτό άρχισε να ερευνάς!\nΕμείς σας τα κοινοποιούμε με λόγια λίγα και απλά , αλλά με εικόνες που λεν πολλά!\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/1840\nΠοίημα στους φίλους- Από το Β’1\nΣυνεχίζοντας το ταξίδι μας στον κόσμο του διαφορετικού, ήρθαμε αντιμέτωποι με το ερώτημα: Μήπως τελικά αυτά που μας ενώνουν είναι περισσότερα από αυτά που μας χωρίζουν; Μήπως αυτό που μας οδηγεί στην απόρριψη του διαφορετικού είναι ο φόβος που ενδυναμώνεται από την άγνοια, τα στερεότυπα, τις προκαταλήψεις, τις στενές αντιλήψεις; Μήπως τελικά αυτό που θέλουμε όλοι είναι να νιώθουμε αποδεκτοί;\nΜε αφόρμηση την ιστορία του «Τρυφερούλη Μικροφτερούλη» (Καραγιάννη Θ., επιμέλεια Χατζηχρήστου Χ., Πολυχρόνη Φ., Φαντασία, 2007) και το «Ποίημα στους φίλους» του Αργεντίνου λογοτέχνη Χόρχε Λουίς Μπόρχες ξεκινήσαμε διάλογο και καταλήξαμε να «μαγειρεύουμε» τη μαγική συνταγή της φιλίας, η οποία με βασικά υλικά της την αποδοχή και την ειλικρίνεια μας ελευθερώνει από το ξόρκι της μισαλλοδοξίας και των λανθασμένων, δυσλειτουργικών πεποιθήσεων. Τη μοιραζόμαστε μαζί σας!\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/1794\nΠαγκόσμια Ημέρα Διατροφής – από το Β’1\nΟρμώμενοι από την 16η Οκτωβρίου, η οποία έχει ανακηρυχθεί ως Παγκόσμια Ημέρα Διατροφής, με στόχο την ευαισθητοποίηση της κοινωνίας πάνω σε θέματα ισορροπημένης διατροφής και υιοθέτησης μιας υγιούς στάσης ζωής, αναλάβαμε δράση! Αφήσαμε για λίγο τα σχολικά μας βιβλία στην άκρη και δώσαμε στη μέρα τη θέση που της πρέπει…\nΓια να δείτε τις δράσεις μας, πατήστε την εικόνα\nΣας ευχόμαστε μια χρονιά πλούσια σε εμπειρίες και φτωχή σε λιπαρά!\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/1724\nΣΤΙΓΜΕΣ ΜΙΑΣ ΣΧΟΛΙΚΗΣ ΧΡΟΝΙΑΣ – από το Γ΄1\nΟι μαθητές και οι μαθήτριες της Γ’1 τάξης του σχολείου μας αποχαιρετούν και αυτή τη σχολική χρονιά ακόμα πιο πλούσιοι σε γνώσεις και εμπειρίες. Θυμούνται και παρουσιάζουν μερικές από τις επισκέψεις, τις εργασίες και τις δραστηριότητές τους. Περιμένουν με ανυπομονησία τις καλοκαιρινές διακοπές και δίνουν ραντεβού τον Σεπτέμβριο για νέες »περιπέτειες».\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/1661\nΠαιδιά με αναπηρία, ορατά σε όλα τα σχολεία! Από το Στ’1\nΣτην εκπνοή της φετινής σχολικής χρονιάς που συμπίπτει με το τέλος των σχολικών μας χρόνων στο «μικρό σχολείο», στο αγαπημένο μας πρωτοσχολειό, θελήσαμε να μεταφέρουμε ένα ηχηρό μήνυμα ευαισθητοποίησης σε θέματα αποκλεισμού λόγω αναπηρίας.\nΣυμμετείχαμε, λοιπόν, στην εκστρατεία της ActionAid και συγκεκριμένα στην Παγκόσμια Εβδομάδα Δράσης για την Εκπαίδευση 2016, που λαμβάνει χώρα κάθε άνοιξη εδώ και 12 χρόνια. Στόχος της φετινής εκστρατείας είναι να κάνει ο Υπουργός Παιδείας άμεση προτεραιότητα την εκπαίδευση των παιδιών με αναπηρία σε σχολεία ανοιχτά, προσβάσιμα, που λαμβάνουν υπόψη τις ανάγκες και τη διαφορετικότητα όλων των μαθητών.\nΕισαγωγική δραστηριότητα αποτέλεσε το θεατρικό παιχνίδι «Κάνε ένα βήμα μπροστά» που πραγματοποιήσαμε την προηγούμενη εβδομάδα στο πλαίσιο του προγράμματος Αγωγής Υγείας που υλοποιούμε τη φετινή χρονιά (Θέλει και το γκρέμισμα νου και καρδιά και χέρι: Χτίζοντας τη Διαφορετικότητα). Στόχος; Η κατανόηση των εννοιών «διακρίσεις»» και «στερεότυπα».\nΠατήστε την εικόνα για να δείτε τη δράση μας\n…και μάθε για την κοινωνική ανισότητα!\nΣτη συνέχεια διερευνήσαμε τη φετινή θεματική της Παγκόσμιας Εβδομάδας Δράσης για την Εκπαίδευση 2016 και καλλιεργήσαμε την ενσυναίσθησή μας σε ό,τι αφορά την αναπηρία μέσα από βιωματικές δράσεις. Διαπιστώσαμε πως αυτή η εκστρατεία είναι πέρα από τα παιδιά με αναπηρία, αφορά όλους εμάς που πιστεύουμε στη διαφορετικότητα…\nΣτρέψαμε τη ματιά μας προς τα μέσα και ο καθένας από εμάς οραματίστηκε ένα σχολείο όπου τα παιδιά με αναπηρία δε θα είναι πλέον αόρατα. Σας παρουσιάζουμε το σχολείο των ονείρων μας!\nΓίναμε όλοι πάλι μια ομάδα. Κι επειδή το έργο είναι αυτό που φτιάχνει την ομάδα, ετοιμάσαμε μια αφίσα με τις αλλαγές που προτείνουμε να γίνουν στο σχολείο μας, προκειμένου να γίνει προσβάσιμο σε όλους τους μαθητές και τις μαθήτριες!\nΗ αφίσα αυτή ισοδυναμεί με την υπογραφή μας στην εκστρατεία.\nΗ αφίσα – υπογραφή μας στην εκστρατεία κατά του κοινωνικού αποκλεισμού\nΕυχόμαστε η διαφορετικότητά μας να μας ενώνει και να μας δυναμώνει!\nΚαλή Ανάσταση από το Στ’1!\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/1572\nΠΑΡΑΔΟΣΙΑΚΑ ΕΠΑΓΓΕΛΜΑΤΑ – ΕΠΙΣΚΕΨΗ ΣΤΟ ΦΟΥΡΝΟ – από το ΣΤ΄2\nΜαθαίνοντας για τα παραδοσιακά επαγγέλματα αλλά και την τεχνική της συνέντευξης, αποφασίσαμε να επισκεφτούμε το φούρνο της γειτονιάς μας. Έτσι, μέσα από τα ανοιξιάτικα αρώματα που μας χάριζαν απλόχερα οι ανθισμένες νεραντζιές, δεν αργήσαμε να φτάσουμε στο φούρνο του κύριου Λαυρέντζου. Η εμπειρία μας ήταν μοναδική, όχι μόνο γιατί πετύχαμε τους στόχους της επίσκεψής μας, αλλά και γιατί καλοσυνάτοι και ακάματοι άνθρωποι μας υποδέχτηκαν με μοναδική ζεστασιά και καλή διάθεση.\nΑκούστε την ενδιαφέρουσα συνέντευξη και δείτε όλα όσα γνωρίσαμε από την επίσκεψή μας, πατώντας στην εικόνα: Ακούστε τη συνέντευξή μας:\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/1544\nΗ ΕΠΙΣΚΕΨΗ ΜΑΣ ΣΤΟ «ΜΕΓΑΛΟ ΣΧΟΛΕΙΟ» – από το ΣΤ΄1\nΗ πρόσκληση του κ. Κατσούλη να επισκεφτούμε το εργαστήριο Φυσικής στο 4ο Γυμνάσιο Κορυδαλλού μας ενθουσίασε! Την Τετάρτη, λοιπόν, 16 Μαρτίου αφήσαμε για λίγο βιβλία και πρόβες για τον επερχόμενο εορτασμό της 25ης Μαρτίου πίσω μας και κινήσαμε να συναντηθούμε με το ‘μεγάλο σχολείο’ που μας περιμένει τη νέα σχολική χρονιά.\nΠεριηγηθήκαμε στους χώρους, παρακολουθήσαμε μια διδασκαλία στο Εργαστήριο Πληροφορικής και στη Βιβλιοθήκη, πειραματιστήκαμε στο εργαστήριο Φυσικής, μα πάνω από όλα συναντήσαμε γλυκούς ανθρώπους με χαμόγελο και παιδιά που έσπευσαν να μας υποδεχτούν, να μας ξεναγήσουν και να μας βοηθήσουν στη διεξαγωγή των πειραμάτων. Και όταν καθηγητές και παιδιά μας αποχαιρέτησαν με μια κάρτα και ένα γλύκισμα, αποχαιρετήσαμε κι εμείς το φόβο που μας δημιουργεί η σκέψη τη μετάβασης από το Δημοτικό στο Γυμνάσιο…\nΕυχαριστούμε ολόψυχα το Διευθυντή κ. Γατσούλη, καθώς και όλους τους εκπαιδευτικούς για την υπέροχη υποδοχή και τα παρεπόμενα! Εμείς με τη σειρά μας σας ευχόμαστε να συνεχίζετε να χαμογελάτε και να μας εμπνέετε!\nΗ δασκάλα και οι μαθητές του Στ’1\nΔείτε το βίντεο που δημιουργήσαμε με φωτογραφίες από την επίσκεψη, πατώντας την εικόνα:\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/1501\nΤη Δευτέρα 8/3 θα πραγματοποιηθεί για την Δ’ , Ε’ και Στ’ Τάξης πρόγραμμα και δράσεις για την υγιεινή διατροφή στο σχολείο μας. Το πρόγραμμα έχει οργανωθεί και θα εκπονηθεί από\nτην Κυρία Μαρία Ζιάκου, Κλινική Διαιτολόγο – Διατροφολόγο.\nΜε στόχο τη διαμόρφωση υγιεινών διατροφικών συνηθειών για την ισορροπία της σωματικής και πνευματικής υγείας, η συμμετοχή των μαθητών και τα συμπεράσματα που θα προκύψουν, κρίνονται πολύτιμα και απαραίτητα.\nΕρωτήματα που θα μας απασχολήσουν είναι: Ποια είναι τα βασικά γεύματα; Τι πρέπει να περιέχουν; Τι μας προσφέρει το καθένα; Ποια είναι τα λάθη που κάνουμε συχνά με τη διατροφή μας;\nΟι μαθητές θα ακούσουν, θα δουν, θα πειραματιστούν και θα δημιουργήσουν τις δικές τους καρτέλες γευμάτων.\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/1491\n«Η ΔΙΑΦΟΡΕΤΙΚΟΤΗΤΑ ΠΟΥ ΜΑΣ ΕΝΩΝΕΙ» από το ΣΤ΄1\nΟ σεβασμός του διαφορετικού ξεκινάει από την επαφή μας με αυτό και πρωτίστως από τη γνωριμία με τον ίδιο μας τον εαυτό. Και τι θα μπορούσε να είναι πιο πρόσφορο έδαφος από μια παιδική ψυχή; Με υλικό μας τη γνώση των βασικών αξιών ζωής και πυξίδα μας τη γνώση των θεμελιωδών μας δικαιωμάτων ξεκινήσαμε να χτίζουμε τη διαφορετικότητα…Ακολουθήστε μας!\nΜόνιμος σύνδεσμος σε αυτό το άρθρο: https://blogs.sch.gr/8dimkoryd/archives/1464


Οικιακός Αποσκληρυντής Νερού Ecosoft Fu 1465ce | Public\nΟ αποσκληρυντής Ecosoft FU 1465 CE\nΟ αποσκληρυντής Ecosoft FU 1465 CE έχει ένα υλικό που ονομάζεται διατροφική ρητίνη ανταλλαγής ιόντων. Η ρητίνη ανταλλάσσει τα ιόντα μαγνησίου κι ασβεστίου (δηλαδή τα άλατα) που βρίσκονται στο νερό με Νάτριο και Κάλλιο που έχει η ρητίνη. Κάποια στιγμή όμως η ρητίνη εξαντλείται και πρέπει ο αποσκληρυντής να την ξεπλύνει με χοντρό αλάτι για να αναγεννηθεί και να "ξανα φορτίσει" με ιόντα νατρίου και καλλίου. Η διαδικασία αυτή ονομάζεται "Αναγέννηση" και είναι χρονοβόρα. Κατά τη διαδικασία της αναγέννησης ο αποσκληρυντής δεν μπορεί να σας δώσει νερό, γιαυτό πρέπει να τον προγραμματίσετε να το κάνει σε ώρες και μέρες που σας βολεύουν. Μπορείτε να προγραμματίσετε τον αποσκληρυντή από το ψηφιακό πάνελ που διαθέτει ώστε να κάνει αναγέννηση τις ώρες που θέλετε εσείς ή στα λίτρα που θέλετε εσείς. Για παράδειγμα μπορείτε να τον προγραμματίσετε να κάνει αναγέννηση κάθε 3 μέρες τα ξημερώματα που δεν θα χρειάζεστε νερό.\nΌγκος ρητίνης 100 L\nΚατανάλωση νερού σε κάθε αναγέννηση 1 m3\nΔιαστάσεις (μήκος, βάθος, ύψος) 85x50x190 cm


Power Of Love 2: Ραφαέλα Τσαντεκίδου • Pressme\nΨάχνει τον άντρα που θα την κυκλοφορεί όχι αυτόν που θα τον κυκλοφορεί η ίδια. Προτερήματα: Ειλικρινής, Υπομονετική και Πρόσχαρη. Μειονεκτήματα: Εγωίστρια, Αντιδραστική και πεισματάρα. Δεν πιστεύει στον κεραυνοβόλο έρωτα. Στο Power Of love θα αναζητήσει έναν άνδρα γενναιόδωρο και με χιούμορ. Δεν της αρέσουν οι αγενείς άνδρες και οι τσιγκούνηδες.\nΣτο βίντεο με την παρουσίαση της κατά την είσοδο της στο σπίτι του Power of love είπε: «Είμαι η Ραφαέλα Τσαντεκίδου, έρχομαι από τη Θεσσαλονίκη και οι φίλοι μου με φωνάζουνε Ράφη. Είμαι ειλικρινής, αρκετά υπομονετική και όσον αφορά τα αρνητικά μου είμαι λίγο εγωίστρια.. άντε και λίγο πεισματάρα. Δε μου αρέσουν καθόλου οι τσιγκούνηδες άντρες και δε μου αρέσει καθόλου η αγένεια. Θέλω έναν άντρα να με κυκλοφορεί και όχι να τον κυκλοφορώ». Κατά την επίσκεψη της στο σπίτι των αγοριών είπε για τον εαυτό της: «Θέλω ο άντρας να είναι ο άντρας με όλη τη σημασία της έννοιας. Θέλω να νιώθω ασφάλεια, να νιώθω ότι όταν έχω κάτι ανάγκη να μπορώ να βασιστώ σε αυτόν και να νιώθω μια ασφάλεια. Είμαι από τη Θεσσαλονίκη, έχω τελειώσει αισθητική σε ένα ΙΕΚ. Είμαι πάρα πολύ ειλικρινής, έχω πάρα πολύ χιούμορ, τσαλακώνομαι, οπότε θέλω και ο άλλος να είναι έτσι δίπλα μου και είμαι πάρα πολύ εγωίστρια».\nΠότε έληξε η τελευταία της σχέση και γιατί; «Πριν από δύο χρόνια, ήταν η μεγάλη μου σχέση, λόγω ζήλιας του». Γιατί πήγε στο παιχνίδι; «Ήρθα στο Power of love γιατί καταρχήν το έβλεπα πολύ σαν παιχνίδι, το θεωρώ κάτι το πολύ πρωτόγνωρο, μου αρέσει να γνωρίζω καινούργιους ανθρώπους είτε φίλο να τον κάνω τον άλλο και αν βρω κάτι το οποίο μου ταιριάζει πολύ ευχαρίστως να κάνω και σχέση». Η Μαρία ρώτησε την Ραφαέλα ποιος από τα αγόρια είναι ποιο ωραίος για τα δικά της γούστα: «Μου αρέσουν οι μελαχρινοί, δεν αποκλείω τους ξανθούς. Μου αρέσουν οι μπρουτάλ άντρες.. Είναι δύο άτομα που κλίνω προς τα εκεί». Ηλικία; Η Ραφαέλα Τσαντεκίδου είναι 25 ετών.\nPower Of Love 2Ραφαέλα Τσαντεκίδου


Έκτακτη σύνοδος των ηγετών της Ευρωζώνης τη Δευτέρα - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΟΙΚΟΝΟΜΙΑ / Έκτακτη σύνοδος των ηγετών της Ευρωζώνης τη Δευτέρα\nΈκτακτη σύνοδο των ηγετών της Ευρωζώνης συγκαλεί για τη Δευτέρα στον απόηχο του σημερινού Eurogroup ο πρόεδρος του Ευρωπαϊκού Συμβουλίου Ντόναλντ Τουσκ.Οπως αναφέρει χαρακτηριστικά σε σχετική ανακοίνωση «είναι εξαιρετικά επείγον να συζητηθεί η κατάσταση στην Ελλάδα στο υψηλότερο πολιτικό επίπεδο».\nΣύμφωνα με την ελληνική πλευρά ο Γιάνης Βαρουφάκης έκανε στο Eurogroup μία παρουσίαση 30 λεπτών,ενώ όπως αναφέρουν Ευρωπαίοι αξιωματούχοι δεν υπήρξε συγκεκριμένη πρόοδος.Το μήνυμα των αξιωματούχων είναι ότι το Eurogroup θεωρεί απογοητευτικό ότι δεν υπήρξε πρόοδος,ότι δε φαίνεται ακόμη συμφωνία στον ορίζοντα και επιθυμούν να δώσουν ένα ηχηρό μήνυμα στις ελληνικές αρχές να καταθέσουν τις προτάσεις τους στο πλαίσιο του Μνημονίου και της συμφωνίας της 20ης Φεβρουαρίου,ώστε να ξανασυνέλθει το Eurogroup.\nΒαρουφάκης: Το Eurogroup εστίασε στις ευθύνες μόνο της Ελλάδας.Οι δικές μας προτάσεις μας έφεραν 0,5% του ΑΕΠ πιο κοντά στους δανειστές. Αυτό το κενό του 0,5% δεν μπορεί να δικαιολογήσει μια έλλειψη συμφωνίας. Ο πραγματικός λόγος που διεκόπησαν οι διαπραγματεύσεις έχει να κάνει με το γεγονός ότι οι εκπρόσωποι των θεσμών δεν είχαν εντολή να διαπραγματευτούν περαιτέρω για το δημοσιονομικό κενό.\nΤο Eurogroup επέλεξε να εστιάσει στις ευθύνες μόνο της Ελλάδας και όχι της Ευρωζώνης.Η Ελλάδα είναι πρωταθλήτρια στις περικοπές.Ολοι οι πολιτικοί ηγέτες φέρουν ευθύνη για την επίτευξη συμφωνίας.Η Ελλάδα έχει ανάγκη από βαθιές μεταρρυθμίσεις κι αυτό ακριβώς παρουσιάσαμε.Οι περικοπές από μόνες τους δεν αποτελούν μεταρρύθμιση.Μετά τη συνάντησή μου με τον κ. Γκουρία συμφωνήσαμε με τον ΟΟΣΑ σε έναν οδικό χάρτη και μεταρρυθμίσεις.\nΝτάισελμπλουμ:Είμαστε ακόμη δεσμευμένοι να κρατήσουμε την Ελλάδα στο ευρώ,αλλά θα είναι αδύνατο να επιτευχθεί μια συμφωνία,εκτός αν είστε έτοιμοι να πάρετε δύσκολες αποφάσεις.\nΗ Ελλάδα χρειάζεται πολιτικούς που θα είναι προετοιμασμένοι να πουν την αλήθεια στο λαό τους.\nΟι Ελληνες αξίζουν μια αξιόπιστη συμφωνία.Η Ελλάδα πρέπει να γίνει οικονομικά ανεξάρτητη και μια συμφωνία που δε θα είναι βιώσιμη θα είναι κακή και για τον ελληνικό λαό.\nΣύμφωνα με πληροφορίες,ο επικεφαλής του Eurogroup, Γερούν Ντάισελμπλουμ άφησε να εννοηθεί ότι ενδέχεται να υπάρξει νέα συνεδρίαση πριν την έκτακτη Σύνοδο της Δευτέρας.\nΗ ΕΚΤ είπε στο Eurogroup ότι δεν είναι σίγουρη για το αν οι ελληνικές τράπεζες θα μπορούν να ανοίξουν τη Δευτέρα, ανέφεραν αξιωματούχοι σύμφωνα με το Reuters.\nΣυνεχίζεται η εφαρμογή του προγράμματος καταπολέμησης κουνουπιών #κουνουποκτονία - https://t.co/rVdUWlfTQr - 26 λεπτά πριν\nΣυνάντηση συντονιστή της Αποκεντρωμένης Διοίκησης Θεσσαλίας-Στερεάς Ελλάδας με τον υπουργό Κ. Σκρέκα … - https://t.co/jX2wFgQMTo - 31 λεπτά πριν\nΑναφορά Κ. Παπανάτσιου για οικονομική στήριξη παραγωγών του Δήμου Βόλου - https://t.co/8GGUNargMr… - 37 λεπτά πριν


Α.Ε.Κ. history : 2019\nΟ ήρωας της ΑΕΚ που εκτελέστηκε από τους Ναζί\nΤα χρυσά μετάλλια της νταμπλούχου ΑΕΚ 1978!\nΑντώνης Παπαδόπουλος: Αγωνιστής της Κύπρου, αθλητή...\nΛουκάς Μπάρλος, η ζωή του (vid)\nΌταν ΠΑΟΚ και ΠΑΟ έπεσαν κατηγορία…\nΣυνέντευξη με την οικογένεια του ιδρυτή της ΑΕΚ, Α...\nΑφιέρωμα στην Πρωταθλήτρια FIBA Europe 2018\nTαινία μικρού μήκους 1ου Δημοτικού Σχολείου Ν. Φιλ...\nΜπλάκμαν: «Θα είμαι πάντα ΑΕΚάρα!» (gTV)\nΟ Σπύρος Κοντούλης, ποδοσφαιριστής της ΑΕΚ την περίοδο 1935-1944, εκτελέστηκε από τους Ναζί τον Ιούνιο του 1944.\nΟ Κοντούλης γεννήθηκε το 1917 στα Βουρλά της Μικράς Ασίας και ήταν γιος του Μιχάλη και της Όλγας. Μεγάλη οικογένεια με εφτά παιδιά. Το 1922 με την Καταστροφή εγκαταστάθηκαν στην Κοκκινιά.\nΟ Σπύρος έκανε τα πρώτα του ποδοσφαιρικά βήματα στην τοπική ομάδα “Άμυνα” και το 1935 πήρε μεταγραφή στην ΑΕΚ. Κατέκτησε με το Δικέφαλο το νταμπλ το 1939 και έναν χρόνο αργότερα πάλι το πρωτάθλημα Ελλάδας καθώς και το πρωτάθλημα Αθηνών. Αγωνιζόταν στη θέση του κεντρικού χαφ και άνηκε σε μια Ένωση που δεν είχε αντίπαλο εκείνη την εποχή και τελείωσε άδοξα την πορεία της με την έναρξη του πολέμου.\nΜε την ΑΕΚ είχε 82 συμμετοχές σε επίσημους αγώνες και σημείωσε 1 γκολ: στο πρωτάθλημα Ελλάδας 45 συμμετοχές και 1 γκολ, στο πρωτάθλημα Αθηνών 29 συμμετοχές και στο κύπελλο 8 συμμετοχές. Επίσης φόρεσε τη φανέλα της Εθνικής ομάδας 3 φορές.\nΟ Κοντούλης, όπως και άλλα μέλη της Ένωσης, πολέμησαν στο αλβανικό μέτωπο (μάλιστα ο Σπύρος τραυματίστηκε στο πόδι) και στη συνέχεια είχαν αντιστασιακή δράση. Συμμετείχε στην Ένωση Ελλήνων Αθλητών που ήταν παρακλάδι του ΕΑΜ. Διέμενε σε σπίτι στη Νεάπολη, κοντά στο Λυκαβηττό, που του είχε παραχωρήσει ο παράγοντας της ΑΕΚ Σπύρος Σκούρας για να είναι πιο ασφαλής.\nΣτις 24 Απριλίου του 1944 συνελήφθη μαζί με το μικρότερο αδελφό του Βασίλη (ίδια κατάληξη με το Σπύρο, εκτελέστηκε και αυτός…) και μεταφέρθηκαν στο στρατόπεδο του Χαϊδαρίου. Εκεί συνάντησε το συμπαίκτη του στην ΑΕΚ Κώστα Χριστοδούλου που βασανίστηκε φρικτά πριν τον αφήσουν ελεύθερο.\nΤον Ιούνιο του ίδιου έτους ο Σπύρος Κοντούλης και άλλοι πατριώτες οδηγήθηκαν με ένα καμιόνι προς το σκοπευτήριο της Καισαριανής για να εκτελεστούν. Ο Κοντούλης όμως προσπάθησε να αποδράσει στη διαδρομή, στην περιοχή του Μετς, πηδώντας από το καμιόνι που τον μετέφερε. Οι Γερμανοί στρατιώτες τότε το γάζωσαν στην πλάτη… Άφησε την τελευταία του πνοή σε ηλικία 27 ετών όντας ελεύθερος…\n– Σπύρος Τζόκας (2019), Η κραυγή της σιωπής, Ιστορικό μυθιστόρημα, εκδόσεις Θεμέλιο\n– 90 χρόνια – Η ιστορία της ΑΕΚ (2014), επίσημη έκδοση ΠΑΕ ΑΕΚ, εκδοτικός οίκος Λιβάνη\n– Ηλίας Λέκκας (1996), Η ιστορία της ΑΕΚ, εκδόσεις Γ.Χ. Αλεξανδρή.\nΑναρτήθηκε από Charis στις 03:49 Δεν υπάρχουν σχόλια:\nΕτικέτες ΑΘΛΗΤΕΣ, ΠΟΔΟΣΦΑΙΡΟ, ΠΟΛΕΜΟΣ - ΕΘΝΙΚΗ ΑΝΤΙΣΤΑΣΗ\nΣεζόν 1977-78... Η μεγάλη ΑΕΚ του Λουκά Μπάρλου σαρώνει και ο αρχηγός Μίμης Παπαϊωάννου σηκώνει και τις δύο κούπες, πρωτάθλημα και κύπελλο. Οι ποδοσφαιριστές και το τεχνικό επιτελείο της Ένωσης προσθέτουν πανάξια στη συλλογή τους δύο χρυσά μετάλλια.\nΑναρτήθηκε από Charis στις 22:29 Δεν υπάρχουν σχόλια:\nΑντώνης Παπαδόπουλος: Αγωνιστής της Κύπρου, αθλητής της ΑΕΚ\nΤο δελτίο του Αντώνη Παπαδόπουλου ως αθλητή της ΑΕΚ\nΟ Αντώνης Παπαδόπουλος γεννήθηκε στην Αμμόχωστο το 1929. Από μικρή ηλικία είχε έφεση στον αθλητισμό και ασχολήθηκε με το στίβο και το ποδόσφαιρο.\nΤο φθινόπωρο του 1950 μετακόμισε στην Αθήνα, καθώς ξεκίνησε τις σπουδές του στη Γυμναστική Ακαδημία. Την ίδια περίοδο εντάχθηκε στο τμήμα στίβου της ΑΕΚ και αγωνίστηκε με την κιτρινόμαυρη φανέλα για 3 χρόνια, μέχρι το 1953 που έλαβε το πτυχίο του και επέστρεψε στην Κύπρο.\nΠαράλληλα ήταν ποδοσφαιριστής στον Απόλλωνα Σμύρνης. Στην Κύπρο, πριν από την εγκατάστασή του στην Αθήνα αλλά και μετά από την επιστροφή του σε αυτή, ήταν αθλητής στίβου στο ΓΣ Ευαγόρα και ποδοσφαιριστής της Ανόρθωσης.\nΤα αγωνίσματα του κλασικού αθλητισμού με τα οποία ασχολήθηκε ήταν το άλμα επί κοντώ, το άλμα εις μήκος, το άλμα εις ύψος και το δέκαθλο. Με την επάνοδό του στην Κύπρο διορίστηκε στο Γυμνάσιο της Αμμοχώστου.\nΤο 1955 άρχισε η έξοχη αντιστασιακή του δράση ενάντια στο βρετανικό αποικιοκρατικό καθεστώς. Μυήθηκε στην ΕΟΚΑ από τον αδελφικό του φίλο Γρηγόρη Αυξεντίου και είχε το ψευδώνυμο "Άγρας".\nΟ Αντώνης Παπαδόπουλος απεβίωσε απροσδόκητα σε ηλικία μόλις 52 χρονών, το 1981. Το γήπεδο της Ανόρθωσης στη Λάρνακα φέρει το όνομά του.\nΑναρτήθηκε από Charis στις 20:51 Δεν υπάρχουν σχόλια:\nBίντεο αφιερωμένο στη ζωή του Λουκά Μπάρλου από τη Λέσχη Ιστορίας και Πολιτισμού ΑΕΚ:\nΑναρτήθηκε από Charis στις 22:20 Δεν υπάρχουν σχόλια:\nΗ ομάδα της ΑΕΚ, πρωταθλήτρια Αθηνών 1928. Πρώτος δεξιά ο συνιδρυτής και αρχηγός Κώστας Δημόπουλος. Πίσω του ο Ευμένης Αθανασιάδης, αθλητής στίβου και μπάσκετ.\nΑναμφίβολα η περίοδος του Μεσοπολέμου είναι σε μεγάλο βαθμό “αχαρτογράφητη” μέχρι σήμερα, όσον αφορά την πορεία της ομάδας μπάσκετ της ΑΕΚ.\nΕίναι πολύ λογικό να συμβαίνει αυτό, επειδή το “αμερικανόφερτο” μπάσκετ πριν το Β’ Παγκόσμιο Πόλεμο ήταν στην Ελλάδα ένα περιθωριακό άθλημα. Εκείνη την περίοδο τα αθλήματα που μονοπωλούσαν το ενδιαφέρον των αθλητικών στηλών των εφημερίδων ήταν κυρίως ο κλασικός αθλητισμός και το ποδόσφαιρο.\nΑυτό αποδεικνύεται από τις ελάχιστες φωτογραφίες που διασώθηκαν και τα ελλιπή στοιχεία από την αγωνιστική δραστηριότητα εκείνης της περιόδου. Εν προκειμένω για την ΑΕΚ, η μοναδική διαθέσιμη φωτό είναι αυτή της ομάδας του 1928.\nΟι ομάδες είχαν συνήθως 6 ή 7 παίκτες και ήταν πολύ συχνό το φαινόμενο οι αθλητές να ασχολούνται με περισσότερα από ένα αθλήματα. Παράλληλα δεν ήταν σπάνιες οι περιπτώσεις κάποιοι αγώνες να κρίνονται στα χαρτιά, επειδή δεν κατέβηκε να αγωνιστεί η μία ομάδα. Επίσης είναι χαρακτηριστικό ότι τα σκορ ήταν πολύ χαμηλά, ακόμα και μονοψήφια κάποιες φορές! Οι αγώνες διεξάγονταν σε ανοικτά χωμάτινα γήπεδα.\nΤα πρώτα τμήματα που δημιούργησε η ΑΕΚ μετά την ίδρυσή της το 1924 ήταν ο στίβος, το ποδόσφαιρο και το τμήμα αθλοπαιδιών (μπάσκετ και βόλεϊ). Ο Κώστας Δημόπουλος (με πολυποίκιλη δραστηριότητα σε μπάσκετ, ποδόσφαιρο και στίβο και ιδρυτικό μέλος της ΑΕΚ) πρωταγωνίστησε στην ίδρυση του καλαθοσφαιρικού τμήματος της Ενώσεως Κωνσταντινουπόλεως (όπως αναφερόταν συνήθως η ΑΕΚ στον Τύπο της εποχής).\nΗ πρώτη ομάδα μπάσκετ της Ένωσης απαρτιζόταν από αθλητές προερχόμενους από την Πόλη, αποφοίτους κυρίως της Ροβερτείου Σχολής. Η Ροβέρτειος Σχολή της Κων/πολης πήρε το όνομά της προς τιμήν του Αμερικανού πολυεκατομμυριούχου Christopher Robert, που διέθεσε ένα σεβαστό ποσό για την αποπεράτωσή της.\nΌπως αναφέρθηκε προηγουμένως, σε αρκετές περιπτώσεις υπάρχουν ελλιπή στοιχεία για τις διοργανώσεις μπάσκετ που έλαβαν χώρα από το 1919 που ήρθε το άθλημα στην Ελλάδα μέχρι το 1940. Σε κάποια τοπικά πρωταθλήματα της πρωτεύουσας η ΑΕΚ είτε δεν κατέβασε ομάδα, είτε δεν υπάρχουν επαρκείς αναφορές στις εφημερίδες εκείνης της περιόδου. Παρακάτω θα γίνει παράθεση της αγωνιστικής δραστηρίοτητας της μπασκετικής ΑΕΚ όπως έχει καταγραφεί στις διαθέσιμες πηγές. Δεν παρουσιάζονται αναλυτικά οι αγώνες και η πορεία όλων των ομάδων, αλλά γίνεται επικέντρωση αποκλειστικά στην ΑΕΚ.\nΗ βιβλιογραφία αναφέρεται σε ένα πρωτάθλημα Αθηνών που διοργάνωσε η ΧΑΝ Αθηνών το 1924, το οποίο κέρδισε η ΑΕΚ. Όμως δε βρέθηκαν καταγεγραμμένα αποτελέσματα εκείνης της διοργάνωσης.\nΤο πρώτο πρωτάθλημα Κέντρου υπό την αιγίδα του ΣΕΓΑΣ (δεν υπήρχε τότε η ΕΟΚ) έλαβε χώρα τη σεζόν 1927-28 και το κατέκτησε η ΑΕΚ! Η ευθύνη για τη διοργάνωση του πρωταθλήματος ανατέθηκε στον Εθνικό Γ.Σ. Αθηνών (ο ΣΕΓΑΣ συνηθιζόταν να δίνει την ευθύνη της διεξαγωγής σε κάποιο σωματείο εκείνα τα χρόνια). Στο πρωτάθλημα πήραν μέρος ο Εθνικός Αθηνών, η ΑΕΚ, ο Πανελλήνιος, ο Πανιώνιος, η Σχολή Ευελπίδων, η ΧΑΝ Αθηνών, ο Ατρόμητος Αθηνών, η Νήαρ Ηστ και ο Απόλλων Σμύρνης.\nΌλοι οι αγώνες έγιναν στο γυμναστήριο του Εθνικού Αθηνών από τις 26 Δεκεμβρίου 1927 έως τις 15 Ιανουαρίου 1928. Στην προκριματική φάση οι εννιά ομάδες χωρίστηκαν σε δύο ομίλους. Η ΑΕΚ συμμετείχε στον Β΄ όμιλο με τον Πανελλήνιο, τη Νήαρ Ηστ και τον Ατρόμητο Αθηνών. Η Ένωση πήρε την πρώτη θέση κάνοντας 2 νίκες (με Πανελλήνιο και με Ατρόμητο Αθηνών χωρίς αγώνα) και μία ήττα (με Νήαρ Ηστ).\nΗ ΑΕΚ ηττήθηκε από τη Νήαρ Ηστ με σφικτό σκορ 14-8 (ή κατ’ άλλους 13-7) την Πρωτοχρονιά του 1928. Σύμφωνα με την εφημερίδα “Αθλητισμός” η ΑΕΚ“αποτελούνταν από παλιούς παίκτες της Ροβερτείου Σχολής αλλά εμφανίστηκαν εντελώς απροπόνητοι”. Έχανε 8-3 στο ημίχρονο και η σύνθεσή της ήταν: Δημόπουλος (αρχηγός), Αθανασιάδης, Μακρίδης, Σεραριάν, Συμεωνίδης. Η Νήαρ Ηστ δε χάρηκε τη νίκη της, αφού ο πρόεδρος του ΣΕΓΑΣ και του διοργανωτή Εθνικού Αθηνών, Αθανασιάδης, “παρακάλεσε την επιτροπή αγώνων να ακυρώσει το αποτέλεσμα”, επειδή η Νήαρ Ηστ δεν είχε αναγνωριστεί ακόμη από τον ΣΕΓΑΣ.\nΗ ΑΕΚ ανήμερα των Φώτων (6/1/1928) νίκησε τον Πανελλήνιο με 23-16. Τελικά στην ημιτελική φάση προκρίθηκαν η ΑΕΚ, ο Πανελλήνιος, ο Εθνικός Αθηνών και ο Πανιώνιος.\nΕφημερίδα “Εμπρός”, 15/1/1928\nΟ ημιτελικός αγώνας ΑΕΚ-Πανιώνιος έγινε το Σάββατο 14/1/1928 στις 11 π.μ. Η Ένωση κέρδισε με 38-10 και προκρίθηκε στον τελικό.\nΕφημερίδα “Εμπρός”, 16/1/1928\nΟ τελικός έγινε την επόμενη μέρα, Κυριακή 15/1/1928 στις 11 π.μ., μεταξύ του διοργανωτή Εθνικού Αθηνών και της ΑΕΚ, με διαιτητή τον Τσακίρη. Η Ένωση μετά από “ένα θαυμάσιον και τεχνικόν αγώνα” επεβλήθη του Εθνικού Αθηνών με 20-12 και κατέκτησε τον τίτλο. Στην εφημερίδα “Εμπρός” διαβάζουμε ότι η τροπαιούχος “με το καλώς συνδιασμένο αυτής παιγνίδι και την καλήν της τακτικήν” κατόρθωσε να αναδειχθεί πρωταθλήτρια, “αν και υστερεί εις αντοχήν της αντιπάλου”.\nH AEK, ως πρωταθλήτρια Κέντρου, συμμετείχε στο πρώτο Πανελλήνιο πρωτάθλημα μπάσκετ που διοργάνωσε ο ΣΕΓΑΣ. Η διοργάνωση έλαβε χώρα από τις 20 έως τις 22 Απριλίου 1928 στο Παναθηναϊκό Στάδιο, κατά τη διάρκεια των Πανελληνίων Αθλητικών Αγώνων του ΣΕΓΑΣ, στους οποίους περιλαμβάνονταν τα πανελλήνια πρωταθλήματα και άλλων αθλημάτων. Αξίζει να σημειωθεί ότι η Ένωση συμμετείχε ξανά σε Πανελλήνιο Πρωτάθλημα το 1952-53!\nΣτο πρώτο πανελλήνιο πρωτάθλημα μετείχαν 10 σύλλογοι, εφτά από την Αθήνα και τρεις από τη Θεσσαλονίκη: ΑΕΚ, Εθνικός Αθηνών, Πανελλήνιος, Πανιώνιος, Απόλλων Σμύρνης, Νήαρ Ηστ, Πανεπιστήμιο Αθηνών, Άρης (πρωταθλητής Θεσσαλονίκης), Βυζαντινός Αθλητικός Όμιλος και Ηρακλής Θεσσαλονίκης.\nΟι ομάδες έδωσαν αγώνες νοκ άουτ επειτα από κλήρωση. Την Παρασκευή 20 Απριλίου 1928 η ΑΕΚ αντιμετώπισε τον Ηρακλή Θεσ/νίκης και ηττήθηκε με 33-6. Ο Ηρακλής Θεσ/νίκης ήταν τελικά ο πρώτος πρωταθλητής Ελλάδας επικρατώντας στον τελικό του ΒΑΟ.\nΕφημερίδα “Αθλητική”, 22/12/1928\nΕφημερίδα “Εμπρός”, 19/12/1928\nΤην επόμενη σεζόν, 1928-29, η ΑΕΚ θα συμμετείχε στο πρωτάθλημα Κέντρου με ακόμα 7 ομάδες (Πανελλήνιος, Νήαρ Ηστ, Πανιώνιος, ΧΑΝ Αθηνών, Εθνικός Αθηνών, Νέοι Βύρωνος, Σχολή Ευελπίδων). Όμως τελικά η Ένωση δεν κατέβηκε στους αγώνες.\nΓια την περίοδο 1929-30 υπάρχουν ελλιπή στοιχεία. Την επόμενη αγωνιστική χρονιά, 1930-31, η ΑΕΚ συμμετείχε στο πρωτάθλημα Κέντρου μαζί με τις ακόλουθες ομάδες: Νήαρ Ηστ, Πανελλήνιος, Πανιώνιος, ΧΑΝ Αθηνών, Εθνικός Αθηνών, Παλαιό Φάληρο, Απόλλων Σμύρνης, Ατρόμητος Αθηνών και Ελληνορωσικός. Το πρωτάθλημα κατέκτησε η Νήαρ Ηστ, αλλά δεν είναι γνωστά τα αποτελέσματα.\nΑπό την αγωνιστική περίοδο 1931-32 και για περίπου τέσσερα χρόνια, η Αθήνα και ο Πειραιάς έκαναν ξεχωριστά πρωταθλήματα. Όσον αφορά τη σεζόν 1931-32, στο πρωτάθλημα Αθηνών δήλωσαν συμμετοχή 11 σύλλογοι (η ΑΕΚ και οι Πανελλήνιος, Εθνικός Αθηνών, Πανιώνιος, Νήαρ Ηστ, Πανεπιστήμιο Αθηνών, Νέοι Βύρωνος, Παλαιό Φάληρο, ΧΑΝ Αθηνών, Ελληνορωσικός, Αθηναϊκός). Όλοι οι αγώνες διεξήχθησαν στο γυμναστήριο του Εθνικού Αθηνών. Το μόνο αποτέλεσμα της ΑΕΚ που είναι γνωστό, είναι η ήττα της με 36-16 από το Παλαιό Φάληρο. Τελικά πρωταθλήτρια Αθήνας ήταν η Νήαρ Ηστ. Στο πρωτάθλημα Πειραιά τελική νικήτρια αναδείχθηκε η Σχολή Ναυτικών Δοκίμων. Οι υπόλοιπες ομάδες ήταν οι Εθνικός Πειραιώς, ΟΣΦΠ, Πειραϊκός Σύνδεσμος, Φαληρικός και Ηρακλής. Στο πρωτάθλημα Αθηνών-Πειραιώς που ακολούθησε πρωταθλητής αναδείχθηκε ο Εθνικός Αθηνών.\nΤο 1932 την ομάδα μπάσκετ της ΑΕΚ αποτελούσαν οι εξής αθλητές: Δημόπουλος (αρχηγός), αδελφοί Μακρίδη, Σεραφιάν, Φωτιάς, Ηλιάσκος και Αμπατζόγλου.\nΤην περίοδο 1932-33 οι ομάδες του πρωταθλήματος Αθηνών χωρίστηκαν σε δύο κατηγορίες. Στην πρώτη τοποθετήθηκαν οι έξι φιναλίστ της προηγούμενης χρονιάς (Νήαρ Ηστ, Εθνικός Αθηνών, Πανεπιστήμιο Αθηνών, Πανιώνιος, Νέοι Βύρωνος, Πανελλήνιος). Στη Β’ Κατηγορία περιλαμβάνονταν οι ΑΕΚ, ΠΑΟ, Παλαιό Φάληρο, ΧΑΝ Αθηνών, Ατρόμητος Αθηνών, Ελληνορωσικός, Όμιλος Φιλάθλων Νέας Ιωνίας, Σχολή Γυμναστικής, ΑΕΝΑ, Ζ’ Γυμνάσιο Αθηνών. Δεν είναι γνωστό κανένα αποτέλεσμα της ΑΕΚ. Πρωταθλήτρια αναδείχθηκε η ομάδα του Πανεπιστημίου Αθηνών (απαρτιζόταν από φοιτητές). Στον Πειραιά πρωταθλητής ήταν ο Πειραϊκός Σύνδεσμος.\nΌσον αφορά την επόμενη χρονιά, 1933-34, τα διαθέσιμα στοιχεία είναι ελλιπέστατα. Δεν είναι γνωστή τυχόν παρουσία της ΑΕΚ.\nΤη σεζόν 1934-35, στο πρωτάθλημα Αθηνών συμμετείχαν οι ΑΕΚ, Πανεπιστήμιο Αθηνών, Πανελλήνιος, Νήαρ Ηστ, ΠΑΟ, Νέοι Βύρωνος, Παλαιό Φάληρο. Το πρωτάθλημα το διοργάνωσε ο Πανελλήνιος, που αναδείχθηκε και τροπαιούχος. Και πάλι δεν είναι γνωστά τα αποτελέσματα της Ένωσης. Στον Πειραιά πρωταθλητής ξανά ήταν ο Πειραϊκός Σύνδεσμος.\nΤην επόμενη διετία, 1935-37, η ΑΕΚ δε συμμετείχε στο πρωτάθλημα.\nΤη σεζόν 1937-38 στο πρωτάθλημα Κέντρου πήραν μέρος 13 σύλλογοι, που χωρίστηκαν σε τρία γκρουπ με κλήρωση. 1o γκρουπ: Πειραϊκός Σύνδεσμος, Νήαρ Ηστ, Νέοι Βύρωνος, ΧΑΝ Κοκκινιάς. 2ο γκρουπ: Πανελλήνιος, Παλαιό Φάληρο, ΧΑΝ Αθηνών, Σπόρτινγκ, ΟΣΦΠ. 3o γκρουπ: ΑΕΚ, Πανιώνιος, Πανεπιστήμιο Αθηνών, Εθνικός Αθηνών.\nΗ ΑΕΚ ηττήθηκε από όλες τις ομάδες του γκρουπ της. Από το Πανεπιστήμιο Αθηνών 52-23, από τον Πανιώνιο 58-26, ενώ δεν είναι γνωστό το ακριβές σκορ με τον Εθνικό Αθηνών. Με την ΑΕΚ αγωνίστηκαν οι Ποδαράς, Σούτσης, Γεωργακόπουλος, Σωτηρακόπουλος, Λίβας, Στώμος, Σέκκερης και Παπαναστασίου. Οι αγώνες της έγιναν στο Πανεπιστημιακό Γυμναστήριο.\nΤη διετία 1938-40 η ΑΕΚ δεν είχε συμμετοχή στα πρωταθλήματα Κέντρου. Ακολούθησε 5ετής αναστολή κάθε επίσημης αγωνιστικής δραστηριότητας λόγω του Β’ Παγκοσμίου Πολέμου, ενώ η ΑΕΚ επανίδρυσε το τμήμα μπάσκετ το 1950.\nΣυνοψίζοντας, για την περίοδο του Μεσοπολέμου δεν υπάρχει πλήρης εικόνα της αγωνιστικής δρατηριότητας της Ένωσης. Είναι γνωστά τα αποτελέσματα περίπου 10 αγώνων της ΑΕΚ και τα ονόματα 17 αθλητών που φόρεσαν τη φανέλα της.\n* Θεολογίδης Σωτήρης. (2014). Ιστορίες μέσα από το καλάθι. Εκδόσεις Επίκεντρο. Θεσσαλονίκη.\n* Εφημερίδες: “Εμπρός” (15/1/1928, 16/1/1928, 19/12/1928), “Αθλητική”(22/12/1928) και “Αθλητικά Χρονικά” (3/6/1932).\nΑναρτήθηκε από Charis στις 01:37 Δεν υπάρχουν σχόλια:\nH Αθλητική Ένωση Κωνσταντινουπόλεως τη σεζόν 2012-13 διένυσε την πιο οδυνηρή χρονιά της ένδοξης ιστορίας της, δεχόμενη μαχαιριές από παντού… Όμως δεν ήταν η πρώτη φορά που βρέθηκε σε δεινή θέση. Συγκεκριμένα τη σεζόν 1931-32 απέφυγε τον υποβιβασμό σε αγώνες μπαράζ. Οι μόνες ομάδες που δεν είχαν γνωρίσει μέχρι το 2013 ποτέ τον υποβιβασμό ήταν η ΑΕΚ και ο ΟΣΦΠ, σε αντίθεση με τον ΠΑΟΚ και τον ΠΑΟ που είχαν υποβιβαστεί!\nΑς τα δούμε λοιπόν όλα αυτά αναλυτικά. Την εξαετία 1930-1936 έλαβε χώρα για πρώτη φορά στην Ελλάδα ο θεσμός της Εθνικής Κατηγορίας, που ανασυστάθηκε από τη σεζόν 1959-60. Η διεξαγωγή των πρωταθλημάτων εκείνη την περίοδο γινόταν συνοπτικά ως εξής: Οι μεγαλύτερες ομάδες έπαιζαν απευθείας στο Πανελλήνιο Πρωτάθλημα, χωρίς να παίζουν πρώτα στα τοπικά των πόλεων. Κάποιες σεζόν το πρωτάθλημα Ελλάδας διεξαγόταν με ενιαία δομή απαρτιζόμενο από 8 ομάδες, και άλλες χρονιές διεξαγόταν σε 2 ομίλους, Νότου και Βορρά, με τους νικητές να μονομαχούν μεταξύ τους για τον τίτλο του πρωταθλητή. Επομένως η πρώτη τη τάξει κατηγορία ήταν το πρωτάθλημα Ελλάδας και η δεύτερη τη τάξει κατηγορία ήταν ουσιαστικά τα τοπικά πρωταθλήματα Αθηνών, Πειραιώς και Μακεδονίας. Μετά το πέρας του πανελλήνιου πρωταθλήματος, η τελευταία στην κατάταξη αθηναϊκή ομάδα έπαιζε αγώνες διαβάθμισης με την πρώτη ομάδα του τοπικού πρωταθλήματος της Αθήνας, η τελευταία “εθνικοκατηγοριακή” ομάδα από τον Πειραιά έπαιζε μπαράζ με την πρωταθλήτρια Πειραιά και τέλος η τελευταία ομάδα από τη Μακεδονία αντιμετώπιζε την πρωταθλήτρια του αντίστοιχου τοπικού πρωταθλήματος.\nΤο 1931-32 συμμετείχαν στο πρωτάθλημα Ελλάδας 8 ομάδες. Η τελική κατάταξη/βαθμολογία ήταν η ακόλουθη:\nΗ ΑΕΚ λοιπόν σε εκείνο το πρωτάθλημα τερμάτισε 8η και τελευταία, κάνοντας 4 νίκες, 1 ισοπαλία και 9 ήττες με συντελεστή γκολ 13-35. Πιο αναλυτικά, εντός έδρας (στη Λεωφόρο Αλεξάνδρας) σημείωσε νίκες με ΠΑΟΚ 2-0, Εθνικό 3-1 και Ηρακλή 2-1 και ήττες με ΠΑΟ 0-1, ΟΣΦΠ 0-4, Απολλώνα 0-2 και Άρη 0-3. Εκτός έδρας, νίκη με Άρη 1-2, ισοπαλία με ΠΑΟΚ 2-2 και ήττες με Ηρακλή 5-0, ΠΑΟ 3-1, Απόλλωνα 2-1, ΟΣΦΠ 4-0 και Εθνικό 6-0.\nΗ ΑΕΚ ως τελευταία έπαιξε διπλούς αγώνες διαβάθμισης με την ομάδα του Γουδή, που ήταν πρωταθλήτρια Αθηνών. Τα αποτελέσματα ήταν 2-2 και 3-1 υπέρ της ΑΕΚ, που παρέμεινε στην εθνική κατηγορία. Ο ΠΑΟΚ, όντας τελευταίος από τις ομάδες της Μακεδονίας, κλήθηκε να αντιμετωπίσει τον πρωταθλητή ΕΠΣ Μακεδονίας Μ. Αλέξανδρο. Όμως δεν κατέβηκε στους αγώνες και υποβιβάστηκε στο τοπικό πρωτάθλημα και τη θέση του στο πρωτάθλημα Ελλάδας την επόμενη χρονιά πήρε ο Μέγας Αλέξανδρος. Ο ΟΣΦΠ που τερμάτισε τελευταίος από τις πειραϊκές ομάδες, έπαιξε αγώνες μπαράζ με την Άμυνα Πειραιώς και επικράτησε με 6-1 και 2-0.\nΟ υποβιβασμός του ΠΑΟ έλαβε χώρα την επόμενη σεζόν 1932-33. Ο ΠΑΟ τερμάτισε τελευταίος στο νότιο όμιλο του πρωταθλήματος Ελλάδας, πίσω απο τους ΟΣΦΠ, ΑΕΚ, Απόλλωνα και Εθνικό. Όμως αρνήθηκε να παίξει αγώνα μπαράζ με το Γουδή και υποβιβάστηκε στο πρωτάθλημα Αθηνών. Τότε η ΕΠΟ θέλοντας να βοηθήσει τον αγαπημένο της ΠΑΟ να αγωνιστεί στο πρωτάθλημα Ελλάδας και την επόμενη χρονιά, με τη στήριξη του δήθεν “αιώνιου” αντιπάλου ΟΣΦΠ, άλλαξε σκανδαλωδώς το σύστημα διεξαγωγής ειδικά για τη σεζόν 1933-34! Έτσι ουσιαστικά “υποβίβασε” όλες τις “εθνικοκατηγοριακές” ομάδες. Πρώτα έπαιξαν όλες οι ομάδες στα τοπικά πρωταθλήματα και στη συνέχεια προκρίθηκαν στο πρωτάθλημα Ελλάδας 4 ομάδες από την Αθήνα (ΠΑΟ, Απόλλωνας, ΑΕΚ, Γουδή), 2 από τον Πειραιά (ΟΣΦΠ, Εθνικός) και 4 απο Μακεδονία (Άρης, Ηρακλής, ΠΑΟΚ, Μ. Αλέξανδρος).\nΑναρτήθηκε από Charis στις 02:17 Δεν υπάρχουν σχόλια:\nΕπισκεφτήκαμε το κατάστημα αθλητικών ειδών «Ιωνάς»! Εκεί που ξεκίνησε το γλυκό παραμύθι της Αθλητικής Ενώσεως Κωνσταντινουπόλεως…\nΤο κατάστημα δε βρίσκεται εδώ και πολλά χρόνια στο κέντρο της Αθήνας, αλλά στη Μεταμόρφωση. Η συγκίνηση ήταν μεγάλη περνώντας το κατώφλι του καταστήματος με την επιγραφή «Ιωνάς». Εκεί συνομιλήσαμε με το γιο του Αιμίλιου Ιωνά, τον Αθανάσιο Ιωνά και τον εγγονό του και συνονόματό του Αιμίλιο, ο οποίος διαχειρίζεται πλέον την επιχείρηση.\nΚάνοντας μια βουτιά στο παρελθόν, η απόφαση της ίδρυσης της ΑΕΚ πάρθηκε τον Απρίλιο του 1924 στο μαγαζί αθλητικών ειδών «Αιμίλιου Ιωνά & Κώστα Δημόπουλου» στο κέντρο της Αθήνας (το οποίο βρισκόταν αρχικά στη στοά Λουξ της οδού Βερανζέρου 24 και σύντομα μεταφέρθηκε στην Πατησίων 30). Το κατάστημα είχε δημιουργηθεί στις αρχές του 1924, όταν έφτασαν στην Αθήνα οι αδελφοί Ιωνά από την Κωνσταντινούπολη, στα κρυφά για να μην καταταγούν στον τουρκικό στρατό.\nΕκεί έπεσε ο σπόρος της ίδρυσης της ΑΕΚ και μεταξύ των πρωτεργατών της ιδέας ήταν οι Αιμίλιος και Μενέλαος Ιωνάς (αθλητές στίβου στην Πόλη του «Μεγάλου Αλέξανδρου» Βαθυρύακος (Μπουγιούκ Ντερέ) και απόφοιτοι της Ροβέρτειου Σχολής), ο Κώστας Δημόπουλος (με αθλητική δραστηριότητα σε ποδόσφαιρο, μπάσκετ και κλασικό αθλητισμό), ο Μενέλαος Καροτσιέρης (σημαντικός παράγοντας του αθλητισμού της Πόλης, προερχόμενος από τον Ηρακλή Ταταούλων), ο Τιμολέων Τάγαρης, οι ποδοσφαιριστές της Πέρα Κλουμπ Μίλτος Ιερεμιάδης και Κεχαγιάς, καθώς και ο Κωνσταντίνος Σπανούδης (εξέχουσα προσωπικότητα της Πόλης, εκδότης και συνεργάτης του Ελευθέριου Βενιζέλου).\nΟι απόγονοι του Αιμίλιου Ιωνά μας ταξίδεψαν με τις αφηγήσεις τους στο παρελθόν της ΑΕΚ, γαλουχημένοι από τις ηθικές αξίες των ιδρυτών του ένδοξου συλλόγου μας. Το κατάστημα «Ιωνάς» στη Μεταμόρφωση (με παράρτημα στο Μαρούσι) πλέον δραστηριοποιείται κυρίως στη χονδρική πώληση του εξοπλισμού του υποβρύχιου ψαρέματος, της κατάδυσης και του τένις. Αποτελεί κατά κάποιο τρόπο τη φυσική συνέχεια του μαγαζιού που ίδρυσαν πριν από 94 χρόνια οι Αιμ. Ιωνάς και Κ. Δημόπουλος (ο οποίος από τη δεκαετία του 1930 ακολούθησε ξεχωριστό δρόμο).\nΑναρτήθηκε από Charis στις 01:39 Δεν υπάρχουν σχόλια:\nΑφιέρωμα της ΕΡΤ στην κατάκτηση του Basketball Champions League\nΑναρτήθηκε από Charis στις 12:40 Δεν υπάρχουν σχόλια:\nTαινία μικρού μήκους 1ου Δημοτικού Σχολείου Ν. Φιλαδέλφειας\n"Το ταξίδι στο χρόνο - Από την Μικρά Ασία του 1922... στην Νέα Φιλαδέλφεια του 2019"\nΣτο 4:45 γίνεται εκτενής αναφορά στην ομάδα που έκανε γνωστή την πόλη στα πέρατα της γης\nΑναρτήθηκε από Charis στις 15:15 Δεν υπάρχουν σχόλια:\nΕτικέτες ΝΕΑ ΦΙΛΑΔΕΛΦΕΙΑ, ΠΡΟΣΦΥΓΙΑ, ΡΙΖΕΣ-ΙΔΡΥΣΗ\nΈνας από τους σπουδαιότερους Αμερικανούς μπασκετμπολίστες που αγωνίστηκαν ποτέ στο ελληνικό πρωτάθλημα, ο Ρολάντο Μπλάκμαν, μίλησε αποκλειστικά στην κάμερα του gTV για τον καιρό του στην ΑΕΚ!\nΈπειτα από μια σπουδαία καριέρα δέκα ετών στους Ντάλας Μάβερικς και άλλων δύο στους Νιου Γιορκ Νικς, ο Ρολάντο Μπλάκμαν έκανε το 1994 το υπερατλαντικό ταξίδι για λογιαριασμό της ΑΕΚ κι έγινε έτσι ένας από τους σπουδαιότερους Αμερικανούς παίκτες που αγωνίστηκαν ποτέ επί ελληνικού εδάφους.\nΣήμερα, ο Μπλάκμαν είναι αντιπρόεδρος στην ομάδα του Ντάλας, όμως θυμάται ακόμα τον έναν αυτό χρόνο που πέρασε στην ΑΕΚ, τη Νέα Φιλαδέλφεια, τον Βλάντο Τζούροβιτς και μιλώντας στην κάμερα του gTV τόνισε πως «θα είμαι για πάντα ΑΕΚάρα!».\nΑναρτήθηκε από Charis στις 14:36 Δεν υπάρχουν σχόλια:


Έμερτινγκ - Ξενοδοχεία\nΈμερτινγκ: Αναζήτηση ξενοδοχείων\nΔείτε ξενοδοχεία για Έμερτινγκ στο χάρτη\nΈμερτινγκ: Εξερευνήστε την πόλη\nΈμερτινγκ: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Έμερτινγκ.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Έμερτινγκ) θα βρείτε καταλύματα που ικανοποιούν τις ανάγκες όλων των ταξιδιωτών. Έμερτινγκ: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Έμερτινγκ), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Έμερτινγκ) είναι εδώ με την εγγύηση χαμηλότερης τιμής μας.\nΈμερτινγκ: Ποια είναι τα καλύτερα μέρη για τη διαμονή σας εδώ;\nΈμερτινγκ - Το κορυφαίο ξενοδοχείο:\nΚαταλύματα δίπλα στο ποτάμι με ιδιωτική πισίνα και τζάκι (Έμερτινγκ)\nΈμερτινγκ: Σε αυτό το μέρος θα βρείτε καταλύματα με τιμές που ξεκινούν από 21 EUR. Διαλέξτε μία από τις 87 προσφορές μας και επωφεληθείτε από εκπτώσεις έως και 15%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Έμερτινγκ) και στη γύρω περιοχή:\n• 34 καταλύματα 4 αστέρων από 40 EUR ανά διανυκτέρευση\nΈμερτινγκ: Τρόποι μετάβασης σε αυτό το μέρος\nΈμερτινγκ: Ποιο είναι το πλησιέστερο αεροδρόμιο;\n• 49,4 χλμ. από το κέντρο του προορισμού (Έμερτινγκ)\nΈμερτινγκ: Τι να δείτε και να κάνετε\nΈμερτινγκ: Τι μπορείτε να δείτε στη γύρω περιοχή;\n• Μονή Καπουτσίνων (6,7 χλμ. από το κέντρο της πόλης)\n• Chapel of Grace (παρεκκλήσι) (6,7 χλμ. από το κέντρο της πόλης)\n• Κάστρο Burghausen (7,1 χλμ. από το κέντρο της πόλης)\n• Πλατεία Chapel (6,8 χλμ. από το κέντρο της πόλης)\nΈμερτινγκ: Τι μπορείτε να κάνετε στη γύρω περιοχή;\n• Βασιλική της Αγίας Άννας (6,9 χλμ. από το κέντρο της πόλης)\n• Μουσείο Museum Panorama Altoetting (6,5 χλμ. από το κέντρο της πόλης)\n>Έμερτινγκ: Ποια είναι η καλύτερη περίοδος για να επισκεφτείτε αυτό το μέρος;


Εντεκα οι νεκροί από τις μάχες στα Σκόπια μεταξύ Αλβανών - αστυνομίας - Psts.gr\n10 Μαϊος 2015 12:59\nΜετά τις χθεσινές μάχες μεταξύ δυνάμεων της αστυνομίας της ΠΓΔΜ και ενόπλων Αλβανών, από το πρωί ακούγονται σποραδικά πυρά στην αλβανόφωνη συνοικία της πόλης Κουμάνοβο.\nΤη βαθιά του ανησυχία για τα επεισόδια ξέφρασε ο Επίτροπος για την Πολιτική Γειτονίας και τις Διαπραγματεύσεις για τη Διεύρυνση της ΕΕ Γιοχάνες Χαν.\nΣύμφωνα με την αστυνομία της ΠΓΔΜ, έξι αστυνομικοί σκοτώθηκαν και πάνω από 30 τραυματίστηκαν κατά τη διάρκεια πολύωρων ένοπλων συγκρούσεων μεταξύ ισχυρών δυνάμεων της αστυνομίας και «τρομοκρατικής ένοπλης ομάδας» σε αλβανόφωνη συνοικία της πόλης Κουμάνοβο. Ο αλβανόφωνος τηλεοπτικός σταθμός των Σκοπίων Alsat μεταδίδει ότι στις συγκρούσεις σκοτώθηκαν επίσης πέντε μέλη της ένοπλης ομάδας.\nΕξαιτίας των σφοδρών συγκρούσεων, το σερβικό υπουργείο Εξωτερικών εξέδωσε ταξιδιωτική οδηγία με την οποία ζητείται από τους πολίτες της Σερβίας να αποφεύγουν τα ταξίδια στην ΠΓΔΜ. Στην ανακοίνωση του σερβικού ΥΠΕΞ αναφέρεται επίσης «οι πολίτες της Σερβίας που βρίσκονται στην Ελλάδα να χρησιμοποιήσουν εναλλακτικές οδούς, μέσω Βουλγαρίας, κατά την επιστροφή τους στη πατρίδα».\nΚαταδικάζει η Αλβανία\nΟ κ. Νισάνι εξέφρασε τα συλλυπητήριά του προς όλους τους πολίτες, Αλβανούς ή «Μακεδόνες» - όπως είπε - , οι οποίοι έχασαν τους αγαπημένους τους ανθρώπους στης σημερινές ένοπλες συγκρούσεις.\n« Έκθεση σοκ από τη unicef, 16 ε...\nΟ διήμερος «πόλεμος» των Σκοπί... »


Τι προβλέπει ο νόμος για το δικαίωμα πρόσβασης του πολίτη σε διοικητικά έγγραφα; - Syntagma Watch\nΔικαιώματα, Διοικητικά Έγγραφα, Ειδικό Έννομο Συμφέρον, Εύλογο Ενδιαφέρον\nΓΕΙΑ ΣΑΣ. ΣΤΙΣ ΔΗΜΟΤΙΚΕΣ ΕΚΛΟΓΕΣ ΤΟΥ ΜΑΙΟΥ 2019 ΗΜΟΥΝ ΥΠΟΨΗΦΙΟΣ ΔΗΜΑΡΧΟΣ ΓΙΑ ΤΟ ΔΗΜΟ ΙΗΤΩΝ..ΔΙΑΠΙΣΤΩΣΑ ΚΑΠΟΙΕΣ ΠΑΡΑΝΟΜΕΣ ΜΕΤΑΔΗΜΟΤΕΥΣΕΙΣ ΠΟΥ ΕΓΙΝΑΝ ΚΑΙ ΑΠΟ ΤΟΝ ΙΟΥΝΙΟ ΤΟΥ 2019 ΖΗΤΗΣΑ ΝΑ ΔΩ ΤΑ ΔΙΚΑΙΟΛΟΓΗΤΙΚΑ ΑΥΤΩΝ ΤΩΝ ΜΕΤΑΔΗΜΟΤΕΥΣΕΩΝ.ΜΕ ΚΑΘΕ ΤΡΟΠΟ ΠΡΟΣΠΑΘΟΥΝ ΝΑ ΤΟ ΑΠΟΦΥΓΟΥΝ ΚΑΙ ΝΑ ΜΗΝ ΜΕ ΑΦΗΣΟΥΝ ΝΑ ΚΟΙΤΑΞΩ ΤΑ ΧΑΡΤΙΑ. ΕΙΜΑΙ ΕΝ ΕΝΕΡΓΕΙΑ ΔΗΜΟΤΙΚΟΣ ΣΥΜΒΟΥΛΟΣ ΚΑΙ ΕΠΙΚΕΦΑΛΗΣ ΤΗΣ ΑΝΤΙΠΟΛΙΤΕΥΣΗΣ ΚΑΙ ΑΥΤΕΣ ΟΙ ΠΑΡΑΝΟΜΕΣ ΜΕΤΑΔΗΜΟΤΕΥΣΕΙΣ ΜΟΥ ΕΚΑΝΑΝ ΖΗΜΙΑ ΣΤΗΝ ΕΚΛΟΓΙΚΗ ΑΝΑΜΕΤΡΗΣΗ. ΤΙ ΠΡΕΠΕΙ ΝΑ ΚΑΝΩ ΓΙΑ ΝΑ ΜΠΟΡΕΣΩ ΝΑ ΔΩ ΑΥΤΑ ΤΑ ΔΙΚΑΙΟΛΟΓΗΤΙΚΑ?\nΗ πρόσβαση στα διοικητικά έγγραφα είναι από τα πιο ουσιώδη δικαιώματα του πολίτη στην πράξη και ρυθμίζεται από το 1999 στο άρθρο 5 του Κώδικα Διοικητικής Διαδικασίας (ν. 2690/1999). Η βασική ρύθμιση είναι η ακόλουθη:\n«1. Κάθε ενδιαφερόμενος έχει το δικαίωμα, ύστερα από γραπτή αίτησή του, να λαμβάνει γνώση των διοικητικών εγγράφων. Ως διοικητικά έγγραφα νοούνται όσα συντάσσονται από τις δημόσιες υπηρεσίες, όπως εκθέσεις, μελέτες, πρακτικά, στατιστικά στοιχεία, εγκύκλιες οδηγίες, απαντήσεις της Διοίκησης, γνωμοδοτήσεις και αποφάσεις. 2. Όποιος έχει ειδικό έννομο συμφέρον δικαιούται, ύστερα από γραπτή αίτησή του, να λαμβάνει γνώση των ιδιωτικών εγγράφων που φυλάσσονται στις δημόσιες υπηρεσίες και είναι σχετικά με υπόθεσή του η οποία εκκρεμεί σε αυτές ή έχει διεκπεραιωθεί από αυτές…4. Το δικαίωμα των παρ. 1 και 2 ασκείται: α) με μελέτη του εγγράφου στο κατάστημα της υπηρεσίας, ή β) με χορήγηση αντιγράφου, εκτός αν η αναπαραγωγή τούτου μπορεί να βλάψει το πρωτότυπο. Η σχετική δαπάνη αναπαραγωγής βαρύνει τον αιτούντα, εκτός αν ο νόμος ορίζει διαφορετικά. Αν πρόκειται για πληροφορίες ιατρικού χαρακτήρα, αυτές γνωστοποιούνται στον αιτούντα με τη βοήθεια γιατρού, ο οποίος ορίζεται για το σκοπό αυτόν. ….6. Η χρονική προθεσμία για τη χορήγηση εγγράφων κατά τις παραγράφους 1 και 2 ή την αιτιολογημένη απόρριψη της σχετικής αίτησης του πολίτη είναι είκοσι (20) ημέρες».\nΗ άσκηση του δικαιώματος: Εύλογο ενδιαφέρον – το ειδικό έννομο συμφέρον\nΓια την άσκηση του δικαιώματος αυτού προϋποτίθεται αίτηση του διοικούμενου. Προϋπόθεση για την αποδοχή της είναι ο πολίτης να έχει σχέση με το αντικείμενο. Για έγγραφα που συντάσσει η ίδια η Διοίκηση η παράγραφος 1 απαιτεί «εύλογο ενδιαφέρον». Στη συγκεκριμένη περίπτωση, της πρόσβασης στα στοιχεία μεταδημοτεύσεων, το εύλογο ενδιαφέρον προκύπτει από την ιδιότητα του αιτούντος ως εν ενεργεία δημοτικού συμβούλου και υποψηφίου δημάρχου στις τελευταίες εκλογές ώστε να πληροφορηθεί για τη νομιμότητά τους.\nΓια τα ιδιωτικά έγγραφα όμως που διατηρεί η Διοίκηση απαιτείται ειδικό έννομο συμφέρον. Επειδή οι φάκελοι των μεταδημοτεύσεων είναι πιθανό να έχουν και ιδιωτικά έγγραφα η αίτηση πρέπει να αναφέρει έννομο συμφέρον. Στην περίπτωσή σας, ως μέλος του δημοτικού συμβουλίου και υποψήφιος Δήμαρχος σε εκλογές όπου οι μεταδημοτεύσεις έπαιξαν ρόλο, υπάρχει αυτό.\nΚατά τους όρους του νόμου η Διοίκηση έχει προθεσμία 20 ημερών να απαντήσει. Κατά της άρνησή της υπάρχει δυνατότητα προσφυγής στα διοικητικά δικαστήρια, εντούτοις πιο πρακτική και άμεση είναι η αίτηση στον τοπικά αρμόδιο Εισαγγελέα Πρωτοδικών για έκδοση εισαγγελικής παραγγελίας που θα υποχρεώνει το Δήμο να σας χορηγήσει πρόσβαση στους σχετικούς φακέλους μεταδημοτεύσεων.\nΑναλυτικά εξηγεί τη διαδικασία η γνωμοδότηση 1/2017 της Εισαγγελίας Πρωτοδικών Αθηνών. Θα πρέπει να κατατεθεί αίτηση με δικαιολογητικά που να δικαιολογούν το έννομο συμφέρον (η ιδιότητά σας πάλι), ο σκοπός των εγγράφων (έλεγχος νομιμότητας και διερεύνηση της νομιμότητας των μεταδημοτεύσεων που έγιναν προ των εκλογών) αντίγραφο της αίτησης στο Δήμο και της άρνησής του ή της παρόδου του 20ημέρου.\nPrevPreviousΠότε μπορεί η συμπεριφορά ενός εργοδότη να θέσει ζήτημα προσβολής του δικαιώματος ελεύθερης άσκησης του επαγγέλματος;\nNextΠοιες διαδικασίες πρέπει να ακολουθήσει κάποιος για να δηλωθεί ως Έλληνας αυτόχθων ιθαγενής ;Next


Απίστευτα περιστατικά συμβαίνουν σε αυτή την δύσμοιρη χώρα μας. Όπως είναι γνωστό όλα τα καταστήματα εστίασης, μπαρ, καφέ, σουβλατζίδικα, εστιατόρια κ.λπ.., πρέπει βάσει κυβερνητικής οδηγίας να κατεβάζουν ρολά στις δώδεκα το βράδυ σε διαφορετική περίπτωση πέφτει βαρύς ο πέλεκυς. Έλα όμως που έχουν….\nβρεθεί και άλλοι τρόποι έτσι ώστε να παραμένουν ανοικτά τα μαγαζιά και μετά τις δώδεκα και παρά την απαγόρευση που υπάρχει, έχοντας μάλιστα πελάτες οι οποίοι πίνουν τα ποτά τους κανονικότατα.\nΠως γίνεται αυτό; Γίνεται και μάλιστα δεν μπορεί να τους ενοχλήσει και κανένας. Αν έχετε τύχει να βγείτε σε κάποιο μπαρ αυτή την εποχή θα ξέρετε ότι κάνα δεκάλεπτο ακόμα και τέταρτο πριν τις δώδεκα τα μαγαζιά ενημερώνουν τους πελάτες τους ότι κλείνουν και πρέπει να αποχωρήσουν άμεσα για να αποφύγουν τόσο τους ελέγχους και περισσότερο το πρόστιμο, αφού και δουλειά δεν έχουν και πρόστιμο θα πληρώσουν οι καταστηματάρχες.\nΥπάρχουν όμως μερικά μπαρ στο κέντρο της Αθήνας, τα οποία φυσικά δεν το διατυμπανίζουν ότι γίνεται αυτό, απλά πάει απο στόμα σε στόμα, όπου ενημερώνουν τους πελάτες ότι αν θέλουν να παραμείνουν στο μπαρ και μετά τις δώδεκα, μπορούν να το κάνουν με μια όμως προϋπόθεση .\nΌχι δεν θα πληρώσουν το πρόστιμο όπως αρκετοί βιαστήκατε να σκεφτείτε. Απλά κάνουν μια συμφωνία κυριών ότι θα φύγουν απο το μπαρ στις έξι το πρωί, αφού το μαγαζί στις δώδεκα θα κατεβάσει ρολά έτσι ώστε να μην μπορεί να μπει κάποιος για έλεγχο, αλλά ούτε και να φύγει κάποιος και να υποχρεωθεί το μαγαζί να ανοίξει στόρια για κάποιον.\nΤο πιστεύετε δεν το πιστεύετε και όμως γίνεται και μάλιστα όχι σε ένα μπαρ, αλλά σε δεκάδες στο κέντρο της Αθήνας.


Μία ημέρα μετά η ΔΕΗ επανασύνδεσε το ρεύμα στην άτυχη τετραπληγική (video) - alterinfo.gr\nΜία ημέρα μετά η ΔΕΗ επανασύνδεσε το ρεύμα στην άτυχη τετραπληγική (video)\nΔε λέει να κοπάσει ο θόρυβος που προκάλεσε η τραγική κατάληξη της παραπληγικής γυναίκας- Αποποιούνται των ευθυνών ΔΕΗ και ΔΕΔΔΗΕ.\nΗ ειρωνεία της υπόθεσης είναι ότι περίπου ένα 24ωρο μετά την διακοπή της ηλεκτροδότησης στο σπίτι της άτυχης γυναίκας, το ρεύμα επανασυνδέθηκε, η ίδια ωστόσο δεν ήταν εκεί… Όπως θα δείτε και στις φωτογραφίες από το cretalive, ένα 24ωρο μετά τον θάνατο της 56χρονης, οι αρμόδιοι φορείς μερίμνησαν και σύνδεσαν ξανά το ρεύμα, ωστόσο η άτυχη γυναίκα έχει φύγει!\nΣκηνές γροθιά στο στομάχι, εκτυλίχθηκαν το μεσημέρι στο σπίτι της άτυχης 56χρονης τετραπληγικής Χανιώτισσας που έφυγε από τη ζωή μετά τη διακοπή παροχής του ηλεκτρικού ρεύματος.\nΛίγο πριν τις 15.00 το μεσημέρι συνεργείο της ΔΕΗ συνοδευόμενο από την αστυνομία προκειμένου να αποφευχθεί το ενδεχόμενο έντασης, έφτασε στο σπίτι της οικογένειας, για να επανασυνδέσει το ηλεκτρικό ρεύμα.\nΟι συγγενείς δεν άντεξαν και μέσα στον πόνο τους φώναξαν προς στο συνεργείο “Συγχαρητήρια να τους πείτε που σκότωσαν έναν άνθρωπο”.\nΑπό το 2004 η άτυχη 56χρονη εξαιτίας σοβαρής νόσου ζούσε με μηχανική υποστήριξη. Ωστόσο, η Επιχείρηση έκοψε το ρεύμα στο σπίτι, με αποτέλεσμα μία ώρα αργότερα η γυναίκα να καταλήξει.\nΥπενθυμίζεται ότι στις καταγγελίες η ΔΕΗ απάντησε με ανακοίνωσή στην οποία διευκρινίζει ότι ουδέποτε ήταν καταχωρημένη στο Μητρώο Ευάλωτων Πελατών και ιδιαίτερα στην κατηγορία των ατόμων που χρήζουν μηχανικής υποστήριξης, για τους οποίους η ΔΕΗ δεν κόβει ποτέ το ρεύμα.\nΤα παιδιά της άτυχης τετραπληγικής καταγγέλλουν πως χάσανε τη μητέρα τους για 800 ευρώ παρά τον διακανονισμό που είχαν κάνει με τη ΔΕΗ, ενώ έχουν υποβάλλει μήνυση κατά παντός υπευθύνου.\nΤην ίδια στιγμή υποστηρίζουν πως η Επιχείρηση είχε ενημερωθεί εγγράφως για την κατάσταση της μητέρας τους από το 2007, γεγονός που διαψεύδει η ΔΕΗ. Μάλιστα, όπως εξηγεί στη Νέα Τηλεόραση Κρήτης ένας από τους γιους της άτυχης γυναίκας, στο παρελθόν η ΔΕΗ ήθελε να προχωρήσει σε εργασίες στο διπλανό οίκημα, με αποτέλεσμα να σημειωθεί πολύωρη διακοπή ρεύματος. Όταν τους ενημέρωσαν ότι κάτι τέτοιο δεν θα μπορούσε να συμβεί λόγο της κατάστασης της υγείας της μητέρας τους, η ΔΕΗ έφερε μία γεννήτρια στην οικογένεια. «Πιστεύετε ότι δεν είχε ενημερωθεί η ΔΕΗ;» αναφέρει ο ένας γιος της.\n«Θα κινηθώ νομικά ενάντια στον οποιοδήποτε. Συγχαρητήρια για το απρόσωπο χαρακτήρα που δείξανε. Μακάρι να μην το βρούνε μπροστά τους. Μέσα από τον πόνο μου παρακαλώ να μην έχουν ποτέ τέτοιο πρόβλημα» είπε μεταξύ άλλων ο ίδιος.\nΣύμφωνα με τον γιο της, πριν από δύο μήνες είχαν ενημερώσει τον Διευθυντή της ΔΕΗ στο υποκατάστημα Χανίων και τους είπε ότι η οφειλή που έπρεπε να πληρωθεί ήταν 115 ευρώ και πως τα υπόλοιπα ήταν χαράτσι. Ο γιος της υποστηρίζει πως το χρέος τακτοποιήθηκε, ωστόσο δεν υπήρχε ενημέρωση στον νέο λογαριασμό. Την ίδια στιγμή καταγγέλλει ότι η διακοπή έγινε χωρίς να υπάρξει καμία ενημέρωση πριν από την Επιχείρηση.\n«Το συνεργείο της ΔΕΗ θα μπορούσε να δει από το παράθυρο της κουζίνας σε τι κατάσταση ζούσε η μητέρα μου. Με το έκοψε το ρεύμα χτυπάνε σειρήνες. Κανείς δεν αναρωτήθηκε τι συνέβη;» αναρωτιέται ο γιος της. “Είναι άδικο μία γυναίκα να φύγει σαν να την έχουν πνίξει’ λέει συγκινημένος.\nΔιαψεύδει η ΔΕΗ ότι γνώριζε για τη γυναίκα\nΑπό την πλευρά της η ΔΕΗ, σχολιάζοντας το τραγικό περιστατικό και τα όσα υποστηρίζουν οι συγγενείς της σε ανακοίνωση που εξέδωσε υποστηρίζει πως δεν γνώριζε πως η γυναίκα ζούσε με μηχανική υποστήριξη.\n«Ύστερα από σχετικό έλεγχο των στοιχείων του καταναλωτή που είναι καταχωρημένα στο μηχανογραφικό μας σύστημα, διαπιστώθηκε ότι ουδέποτε δηλώθηκε και συνεπώς ουδέποτε υπήρξε ενταγμένος στο Μητρώο των Ευάλωτων Πελατών και ιδιαίτερα στην κατηγορία των ατόμων που χρήζουν μηχανικής υποστήριξης, για τους οποίους η Επιχείρηση, δεν προβαίνει σε διακοπή ηλεκτροδότησης της οικίας τους λόγω οφειλής, καθόλη τη διάρκεια του χρόνου και όχι μόνον κατά τους μήνες που προστάζουν οι σχετικοί κώδικες της πολιτείας.\nΩς εκ τούτου, η Επιχείρηση δεν ήταν και δεν θα μπορούσε να είναι σε θέση να γνωρίζει ότι ο συγκεκριμένος καταναλωτής ήταν μηχανικά υποστηριζόμενος, ώστε να λάβει τα απαραίτητα μέτρα», αναφέρει συγκεκριμένα η Επιχείρηση.


10/17/12 ~ Παιδί και Εργοθεραπεία\nΠερισσότερα γνωσιακά ερεθίσματα για πιο έξυπνα παιδιά\n17.10.12 Εγκέφαλος, Επικοινωνία/Λόγος, Έρευνες, Μάθηση No comments\nΟ εγκέφαλος των παιδιών αναπτύσσεται κατά αρτιότερο τρόπο όταν κατά τα πρώτα χρόνια της ζωής τους (μέχρι 4 ετών) εκτίθενται σε γνωσιακά ερεθίσματα, όπως βιβλία και εκπαιδευτικά παιχνίδια, υποστηρίζει η επικεφαλής του κέντρου Νευρολογίας και Κοινωνίας του Πανεπιστημίου της Πενσιλβάνια.\nΣύμφωνα με τους επιστήμονες, η γνωσιακή διέγερση από τους γονείς αποτελεί βασικό παράγοντα για την ανάπτυξη ορισμένων σημείων του φλοιού του εγκεφάλου ακόμα και 15 χρόνια μετά.\nΔεν χτυπάει το κουδούνι για τα ειδικά σχολεία\n17.10.12 Ειδική αγωγή, Ενημέρωση, Σχολείο No comments\nΤο σχολικό κουδούνι χτύπησε εδώ και ένα μήνα, αλλά όχι για τα σχολεία ειδικής αγωγής. Αδυναμία μεταφοράς των μαθητών με ειδικές ανάγκες από και προς τα σχολεία και σοβαρές ελλείψεις σε προσωπικό και υποδομές, οδηγούν στο κλείσιμο σχολικών μονάδων και στην ελλιπή μόρφωση των παιδιών.\nΓιατί τα παιδιά και οι ενήλικες με αυτισμό συμπεριφέρονται έτσι?\n17.10.12 Αισθητηριακά συστήματα, Αισθητηριακή ολοκλήρωση, Αυτισμός, Κοινωνικότητα No comments\nΟ αυτισμός περιλαμβάνει διάφορες απαιτήσεις στην αισθητηριακή επεξεργασία, οι οποίες επηρρεάζουν την συμπεριφορά.\nΟι αισθητηριακές απαιτήσεις είναι η κυρίαρχη αιτία για τις μη-τυπικές συμπεριφορές που βλέπουμε σε ένα παιδί, έφηβο ή ενήλικα που βρίσκεται στο φάσμα του αυτισμού. Ο αυτισμός και οι αισθητηριακές απαιτήσεις μπορεί να καταλήγουν σε συμπεριφορές που δεν είναι σε κάθε περίπτωση ελεγχόμενες. Πολλοί γονείς "δουλεύουν" πολύ για να βοηθήσουν τα παιδιά τους στην αυτο-ρύθμιση, αλλά είναι μια διαδικασία για το παιδί που χρειάζεται χρόνο.\nΚαβγάδες γονέων παιδεύουσι τέκνα!\n17.10.12 Γονείς, Συμβουλές, Ψυχολογία No comments\nΠώς επηρεάζεται το παιδί μας κάθε φορά που έχουμε έναν καυγά με τον ή την σύντροφο μας και τι μπορούμε να κάνουμε για να το αποφύγουμε;\nΑς τα πάρουμε από την αρχή. Σε περίπτωση που το παιδί μας βρίσκεται μπροστά ή ακούει τους γονείς του να μαλώνουν, έχει την τάση να το παίρνει προσωπικά.\nΤα παιδιά έχουν πολύ ανεπτυγμένες τις κεραίες τους όσον αφορά στους γονείς τους. Επομένως, αντιλαμβάνονται την ένταση που υπάρχει εκείνη τη στιγμή, και την ερμηνεύουν ως απειλή και ως κίνδυνο για την ασφάλεια που τους προσφέρουν οι γονείς τους. Περνάνε από το μυαλό τους σκέψεις προσωπικής τους ευθύνης για την κατάσταση που δημιουργήθηκε.\nΓιατί τα παιδιά και οι ενήλικες με αυτισμό συμπερι...


3 Δεκεμβρίου, 2019 Διασκέδαση Γυναίκα Εύβοιας\nΤα χριστουγεννιάτικα πάρτυ είναι από τα ομορφότερα πράγματα που έχει να μας προσφέρει αυτή η υπέροχη περίοδος. Είτε έχετε τα γενέθλια ή τη γιορτή σας, είτε θέλετε απλώς να προσκαλέσετε την οικογένεια και τους φίλους σας σε ένα αξέχαστο ρεβεγιόν, το πάρτυ είναι μια εξαιρετική ευκαιρία να στολίσετε το σπίτι σας ακόμα πιο εντυπωσιακά και να νιώσετε για λίγο πάλι παιδιά. Το πρόβλημα είναι ότι συχνά δεν ξέρουμε πώς να στολίσουμε το σπίτι μας. Έχουμε ήδη το δέντρο και κάποια διακοσμητικά, τι παραπάνω μπορούμε να βάλουμε, ώστε να δημιουργήσουμε την τέλεια ατμόσφαιρα; Εδώ είναι που έρχονται τα χριστουγεννιάτικα είδη για θεματικά πάρτυ. Τα θεματικά πάρτυ επικεντρώνουν τη διακόσμηση του τραπεζιού και του χώρου γύρω από ένα συγκεκριμένο μοτίβο και έτσι είναι τέλεια, για να εμπνευστείτε και να μεγαλουργήσετε!\nΠρόκειται για ένα θεματικό πάρτυ που ταιριάζει τόσο σε ενήλικες όσο και σε παιδιά. Ειδικά για ένα παιδικό πάρτυ, ο μπουφές με χάρτινα ποτήρια, πιάτα και χαρτοπετσέτες σε σχήμα ταράνδου είναι ό,τι πιο χαρούμενο για παιδιά όλων των ηλικιών. Η υπόλοιπη διακόσμηση μπορεί να περιλαμβάνει μπαλόνια και γιρλάντες με ταράνδους και να συμπληρώνεται με διάφορα ακόμα διακοσμητικά είδη, όπως βεντάλιες και pom pom, σε χρυσό ή κόκκινο χρώμα.\nΈνα ακόμα μοτίβο που λατρεύουμε φυσικά τα Χριστούγεννα είναι ο Άγιος Βασίλης που ξετρελαίνει μικρούς και μεγάλους. Τα χρώματα που θα κυριαρχήσουν στα χριστουγεννιάτικα είδη για θεματικό πάρτυ τέτοιου είδους είναι το κόκκινο και το πράσινο. Πιάτα και χαρτοπετσέτες με τον σκούφο του Άγιου Βασίλη είναι πολύ πρωτότυπα, ενώ στους μικρούς σας καλεσμένους μπορείτε να δώσετε χάρτινα καπελάκια-σκούφους. Γιρλάντες με γκι, έλατα και νιφάδες θα συμπληρώσουν με κομψό τρόπο το αισθητικό αποτέλεσμα.\nΑν θέλετε να καινοτομήσετε και να ξεφύγετε από τα πιο συνηθισμένα θεματικά χριστουγεννιάτικα πάρτυ, τότε τολμήστε αυτό το θέμα που μας παραπέμπει σε χειμώνα -και άρα στα Χριστούγεννα- χωρίς όμως ακόμα να το έχουμε βαρεθεί. Γεμίστε το σαλόνι σας με μικρά χαριτωμένα πιγκουινάκια στις χαρτοπετσέτες, τα πιάτα και τα κομφετί, πλαισιώστε τα με διακοσμητικές μπάλες σε κόκκινο και πράσινο χρώμα και είστε έτοιμοι να περάσετε μια αξέχαστη γιορτή.\nΤο vintage είναι παντού στη διακόσμηση, οπότε γιατί να μην αξιοποιήσουμε αυτή την τάση και στα χριστουγεννιάτικα είδη που θα χρησιμοποιήσουμε για το πάρτυ μας; Θυμηθείτε όλα αυτά τα αντικείμενα που σας κινούσαν την περιέργεια, όταν ήσαστε παιδιά, και ενσωματώστε τα με ένα νοσταλγικό αλλά και μοντέρνο τρόπο. Τσόχινες γιρλάντες με γκι, χρυσά στεφάνια με την επιγραφή Merry Christmas σε καλλιγραφικά γράμματα, κομφετί με κόκκινα αστεράκια, honeycomb σε σχήμα ελάτου και πουά pom pom που μας φέρνουν στο νου ατμόσφαιρα 50’s θα μετατρέψουν το σπίτι σας σε ένα ρομαντικό σκηνικό από το παρελθόν, ιδανικό για οικογενειακές στιγμές γιορτής.\nΑν έχετε χρόνο και θέλετε να προσθέσετε τη δική σας νότα στην Χριστουγεννιάτικη διακόσμηση του σπιτιού σας δείτε παρακάτω μερικές υπέροχες DIY ιδέες!


ΕΦΗΜΕΡΙΔΑ Φύλλο 543 - 8 Ιανουαρίου 2015\nΟι γιορτές πέρασαν και πλέον μπήκαμε για τα καλά στην Προεκλογική περίοδο που είναι από τις μικρότερες σε διάρκεια. Σε 17 μέρες ψηφίζουμε και έχουμε να δούμε πολλά τις επόμενο διάστημα. Θα γίνει συζήτηση για τα ουσιαστικά ή θα αναλωθούμε σε κινδυνολογία και αοριστίες, χωρίς ουσία και αποτέλεσμα;\nΠώς το κατορθώνουμε και σχεδόν ποτέ δεν βλέπουμε το αύριο αλλά καταγράφουμε γεγονότα του χθες, με αναλύσεις και λόγια του αέρα; Οι ανούσιες μικροκομματικές κόντρες και τα πλαστά διλήμματα, που τροφοδοτούν την πόλωση και την οξύτητα, υποβαθμίζουν την ποιότητα του πολιτικού διαλόγου και αποπροσανατολίζουν τους πολίτες.\nΗ εθνική συμφιλίωση είναι περισσότερο αναγκαία από κάθε άλλη φορά στα τελευταία 70 χρόνια, από τον εμφύλιο του 1944 ως σήμερα… Πρέπει να την δούμε και θα την δούμε, όσο και αν θερμόαιμοι και θερμοκέφαλοι δεν το αντιλαμβάνονται...\nΟ ΓΑΠ ανακοίνωσε το κόμμα του και προκάλεσε σεισμό.\nΌλοι ψάχνουν τις απώλειες που θα έχουν από το νέο κίνημα, αφού Παπανδρέου είναι, κάτι θα τσιμπήσει. Η ΝΔ θεωρεί ότι ο ΓΑΠ θα κόψει από τον ΣΥΡΙΖΑ, αλλά εγώ προσωπικά δεν μπορώ να καταλάβω με ποια λογική ένας παλιός ψηφοφόρος του ΠΑΣΟΚ, που ήταν αντιμνημονιακός θα πάει τώρα και θα ψηφίσει ΓΑΠ που μας έμπασε στην περιπέτεια των μνημονίων.\nΟι νεοδημοκράτες διαδίδουν ότι το νέο κόμμα θα κόψει κάμποσες μονάδες από τον ΣΥΡΙΖΑ κι έτσι θα δώσει προοπτική νίκης στη ΝΔ. Γι αυτό αποφεύγουν να πουν το παραμικρό εναντίον του ΓΑΠ. Μα ο Παπανδρέου επιμένει ότι έκανε το σωστό, στήριζε μέχρι τέλους την συγκυβέρνηση άρα τον Σαμαρά και τον Βενιζέλο, ψήφισε Δήμα για Πρόεδρο. Άρα δεν έχει καμία σχέση με τον Τσίπρα και με τον κόσμο που ψηφίζει ΣΥΡΙΖΑ.\nΘα μου πείτε τώρα τι ψάχνεις; Λογική στην Ελλάδα; Το Κίνημα Δημοκρατών Σοσιαλιστών μπήκε στη ζωή μας και όλοι μας περιμένουμε να δούμε τις δημοσκοπήσεις και τι ποσοστά θα καταγράψει. Όσο για τον Βενιζέλο αγωνιά για την συνέχεια και έχει να αντιμετωπίσει ακόμη ένα πρόβλημα αυτήν την περίοδο.\nΜεγάλος βραχνάς για όλα τα κόμματα η ποσόστωση των γυναικών.\nΤο 1/3 των ψηφοδελτίων πρέπει να είναι γυναίκες και όλοι αντιμετωπίζουν δυσκολίες στην στελέχωση. Κάτι πρέπει να γίνει γιατί αυτή η κατάσταση δεν μπορεί να συνεχισθεί. Το υποχρεωτικό μόνο προβλήματα δημιουργεί και δεν προσφέρει κάτι ουσιαστικό στην εκλογική διαδικασία.\nΠάμε τώρα να δούμε 2 μεγάλα χριστουγεννιάτικα ρεκόρ που αφορούν την χώρα μας. Πρώτον είχαμε τον μεγαλύτερο αριθμό ατόμων που πήγαν ποτέ στο χριστουγεννιάτικο τραπέζι-συσσίτιο του Δήμου Αθηναίων. Δεύτερον είχαμε τον μεγαλύτερο αριθμό Ελλήνων που πήγαν ποτέ στις Άλπεις, Ελβετικές και Ιταλικές.\nΚαι τα δύο λογικά. Αυξήθηκαν οι εξαθλιωμένοι στην Ελλάδα αλλά ταυτόχρονα αυξήθηκαν και οι εξαχρειωμένοι πολυεκατομμυριούχοι όπως αναφέρεται στα επίσημα στοιχεία. Και στις Άλπεις και στο Ρουφ που έγινε το χριστουγεννιάτικο συσσίτιο κοινό θέμα συζήτησης όμως ήταν η κρίση.\nΤα επίσημα στοιχεία λένε ότι λαβράκια έβγαλαν οι έλεγχοι των εισαγγελέων στα 65 CD που τους έστειλαν οι τράπεζες. Συνολικά βρήκαν 850 άτομα που έχουν καταθέσεις πάνω από 100 εκατ. ευρώ. «Η πλειονότητα των καταθέσεων έγινε στα χρόνια της οικονομικής κρίσης». Τι το παράδοξο; Η κρίση γεννά ευκαιρίες δεν είπαμε;\nΚαι κάτι τελευταίο. Αίθουσες με... δελτίο παροχής ρεύματος, θέρμανση με... κουβέρτες, πλαφόν όχι μόνο στην αγορά υλικών που απαιτούνται για την εργαστηριακή εκπαίδευση των φοιτητών, αλλά ακόμη και στις κιμωλίες. Oι εικόνες αυτές δεν έρχονται από το μακρινό παρελθόν της Ελλάδας, αλλά αποτελούν τη σύγχρονη πραγματικότητα των πανεπιστημίων της χώρας, τουλάχιστον όπως τη μεταφέρουν οι ίδιοι οι πρυτάνεις, κρούοντας τον κώδωνα κινδύνου για τη διακοπή λειτουργίας των AEI το 2015.\nΑιτία, η μεγάλη έως και 80% μείωση της χρηματοδότησης των πανεπιστημίων τα τελευταία χρόνια, σε συνδυασμό με την αποδιάρθρωση των διοικητικών υπηρεσιών τους από την εφαρμογή του μέτρου της διαθεσιμότητας και τον υπερδιπλασιασμό των εισακτέων τους για το τρέχον ακαδημαϊκό έτος λόγω μετεγγραφών.\n«Λειτουργούμε με νύχια και με δόντια. Εάν η πολιτεία δεν στηρίξει έμπρακτα τα πανεπιστήμια, δεν θα μπορέσουμε να βγάλουμε τη χρονιά», ανέφερε ο πρύτανης του EMΠ Γιάννης Γκόλιας. Είπαμε να κάνουμε οικονομία αλλά έχουμε φτάσει στο άλλο άκρο. Πρέπει τα πανεπιστήμια να έχουν ότι χρειάζεται για να λειτουργούν όπως πρέπει.\nΌμως, πληροφορήθηκα, πως η ΔΕΗ δαπάνησε μερικά εκατομμύρια ευρώ, για να κάνει διαφημιστική καμπάνια. Ένα μονοπώλιο, σπατάλησε τόσα χρήματα, για πιο λόγο; Δεν θα μπορούσε να γίνει χορηγός των ΑΕΙ, ώστε, τουλάχιστον να μην παγώνουν τα παιδιά;


8 πράγματα που τα παιδιά του μιλενιουμ δεν ξέρουν τι είναι… | Infititis\n8 πράγματα που τα παιδιά του μιλενιουμ δεν ξέρουν τι είναι…\nΞέρω υπάρχει μεγάλη πιθανότητα να σας σοκάρω αλλά ναι, ζουν ανάμεσά μας. Πηγαίνουν σχολείο, λύκειο για την ακρίβεια, προετοιμάζονται για τις πανελλήνιες, μερικά από αυτά καπνίζουν, πίνουν κανονικό αλκοόλ (όχι τις φλωριές τύπου Gordons space) ή/και είναι ενεργά σεξουαλικά. Βγαίνουν μέχρι αργά και γυρίζουν σπίτι μόνα τους. Παιδιά που γεννήθηκαν τη 00’s δεκαετία, μετά το μιλένιουμ (ξέρεις εκείνο που θα καταστρεφόταν ο κόσμος).\nΠρόσφατα γυρίζοντας από τη σχολή απόλυτα κουρασμένη σωματικά και πνευματικά (αν δεν έχεις κάνει εργαστήριο οργανικής φαρμακευτικής χημείας μην προλάβεις να κράξεις), πέτυχα στο αστικό μια κοπέλα πάνω κάτω στα 16 που μου έδωσε το αντίτιμο ζητώντας μου να της ΒΓΑΛΟΥΜΕ ένα εισιτήριο. Αφού σιγουρεύτηκα ότι ήμουν μόνη μου(γιατί εμένα που με βλέπεις έχω ξεχάσει φίλη μου μέσα σε αστικό) τη ρώτησα πότε είναι γεννημένη. Το 2000 μου είπε. Και αλήθεια σας λέω ήταν μόνη της μέσα στο αστικό, δεν φορούσε πιπίλα, δεν κρατούσε το χέρι της μαμάς της, πολύ πιθανόν να μην πίνει γάλα και φρουτόκρεμα πλέον και κρατούσε ένα βιβλίο λατινικών στο χέρι της. Ρε ναι, ναι, ήξερε να διαβάζει και να γράφει, ήταν μαθήτρια, όχι δημοτικού όπως είχα υπολογίσει στο μυαλό μου, αλλά λυκείου. Σε μια στροφή έπεσα κατά λάθος πάνω της και σιγουρεύτηκα ότι ήταν υπαρκτό ον.\nΜετά (ψάχνοντας για ρυτίδες στην περιοχή των ματιών) σκέφτηκα 8 πράγματα που είναι σχεδόν απίθανο να γνωρίσει πότε ένα παιδί του μιλένιουμ.\nΚασέτες ακούω και κατευθείαν το μυαλό μου πάει σε στυλό περασμένα μέσα από τις τρυπούλες τους. Έτσι γύριζες την κασέτα πίσω κι έτσι μπορούσες και να φτιάξεις σε περίπτωση που είχε στραβώσει λίγο η ταινία μέσα. Υπήρχε και ένα μηχάνημα, το κασετόφωνο, που μπορούσε να «αποκωδικοποιήσει» τα μυστικά της και να σου χαρίσει μερικές ώρες νιρβάνας. (Nirvana, νομίζω το έπιασες το λογοπαίγνιο, ε; ε; E;)\n2. Δίσκους βινυλίου/ πικάπ\nΑν είχες μεγαλύτερα αδέρφια ή λίγο πιο χίπηδες γονείς θα τους θυμάσαι. Ήταν υπέροχα στρογγυλά, με μια τρυπούλα στη μέση και περιμετρικά της τρύπας, μια ετικέτα που έγραφε το όνομα του δίσκου. Το έβαζες προσεκτικά στο πικάπ και κατέβαζες με ευλάβεια την βελόνα. Άκουγες έναν χαρακτηριστικό εναρκτήριο ήχο και σε πλημμύριζε η μουσική… Κάτι δίσκοι των Nazareth ακόμα στοιχειώνουν το μυαλό μου όταν λέω τη λέξη «βινύλιο»\nΓύριζες από το σχολείο μετά από ένα πεντάωρο με γλώσσα- γλώσσα, μαθηματικά, εμείς κι ο κόσμος, και γυμναστική βεβαίως στην τελευταία ώρα, και σε περίμενε κάποια φρεσκονοικιασμένη κασέτα με πόκεμον, πριγκίπισσες της Ντίσνεϊ, μίκυ μάους κλπ. Η υπέροχη στιγμή που την έσπρωχνες για να μπει στο βίντεο κι άκουγες τον ηδονικό ήχο της σύνδεσης. Η κασέτα γύριζε κάνοντας έναν επίσης χαρακτηριστικό ήχο και άρχιζαν να προβάλλονται στην τηλεόραση τα «αθώα πρότυπα» σου. Αν ήσουν λίγο παραπάνω σίχαμα (χαϊδευτικά το λέω βρε) θα είχες βρει κι άλλες κασέτες σε συρτάρια γονιών, μεγαλύτερων αδερφών ή ανύπαντρων θείων. Κι αν τις είχες βρει θα θυμάσαι και την κατσάδα που άκουσες μετά.\nΔισκέτες, το πιο υποτιμημένο «αξεσουάρ» ενός υπολογιστή , ενός κουτιού για την ακρίβεια καθώς εκείνη την εποχή δεν θυμάμαι να κυκλοφορούσαν πολύ τα λάπτοπ . Έμπαιναν στην ειδικά σχεδιασμένη εσοχή και σου χάριζαν ώρες αποβλάκωσης εεεεεεεε…. διασκέδασης στον υπολογιστή του 18χρονου ξάδερφου που δε σε πολυάντεχε.\n5. Παιχνίδια του Mame 32\nΠρόσφατα πληροφορήθηκα ότι έχουν κυκλοφορήσει μερικές βίντατζ νεότερες εκδοχές αλλά σαν το παλιό, με τα άθλια (στα όρια του καρκίνου αμφιβληστροειδούς) γραφικά και τα παιχνίδια με ταχύτητα χαμηλότερη κι από snorlax, δεν έχει. Πρόγραμμα (αν δεν κάνω λάθος) που περιείχε πάνω από 3200 παιχνίδια που κανονικά παιζόντουσαν σε παιχνιδομηχανές. Εξ ου και το όνομα Multiple Arcade Machine Emulator. Το πρόγραμμα το είχε συνήθως σε κάποια δισκέτα ο ξάδερφος/αδερφός που είπαμε και του πρόσφερε άπειρες ώρες ησυχίας καθώς αυτός διάβαζε.\n6. Dial up σύνδεση ίντερνετ\n«Ρε μαμά θέλω να μπω στο ίντερνετ τώρα μην πάρεις τηλέφωνο » ή «χτύπησε το τηλέφωνο και κόπηκε η σύνδεση ρε γ@#$^», δυο φράσεις που κανένα τέκνο του μιλένιουμ δεν πρόκειται να ξεστομίσει πότε. Για να δεις τι καλή που είμαι σου βρήκα και τον εκενευριστικό-μυστηριώδη ήχο που έκανε όταν συνδεόταν το μόντεμ στο ίντερνετ https://www.youtube.com/watch?v=GSRG0TqxLWc\nΓια να συνεχίζεις να με διαβάζεις σημαίνει ότι μάλλον δεν έχεις αρχίσει να κλαις σε εμβρυακή στάση στο πάτωμα. Γι’ αυτό κι έχω μια χαριστική βολή να σου δώσω. LimeWire. Η απαρχή των torrent. Πρόγραμμα με σήμα το λεμονάκι με λογική P2P (peer to peer) μέσω του οποίου μοιραζόσουν αρχεία ,καλά εντάξει, κυρίως έκλεβες μουσική. Ακόμα θυμάμαι που έψαχνα τραγούδια της Aguilera από κει…\nΝαι, προφανώς και δε θα γυρίσουμε στη δραχμή, τσίλλαρε.(αν γίνει κάτι τέτοιο δεσμεύομαι να βάλω πράσινο κραγιόν στην ορκωμοσία μου) Θα παραμείνει ένα βίντατζ νόμισμα. Η πρώτη σου επαφή με το χρήμα. Ένα κατοστάρικο κι ιδού το πρώτο σου κολατσιό στο δημοτικό, ένα κουλούρι…\nΚαι κάπου εδώ σκέφτομαι σοβαρά να κλείσω το άρθρο και να κουλουριαστώ σε μια γωνιά κλαίγοντας για τη χαμένη μου νιότη. Βασικά όχι, θα κλείσω το άρθρο και θα πάω να βρω το mame 32 να πνίξω τον πόνο μου. Adieu\nΗ Γη φωνάζει “Βοήθεια”. Την ακούς;


Ερωτική απογοήτευση, βία και ίντερνετ, οι βασικοί λόγοι που οδηγούν τους έφηβους στην αυτοκτονία - Mothersblog.gr\n11 Ιαν 2016\tΠΑΙΔΙ\nΗ πρώτη και βασικότερη αιτία για να θελήσει κάποιος να αποχαιρετήσει τον μάταιο τούτο κόσμο είναι η ερωτική απογοήτευση -κυρίως στους ενήλικες-, σε Ελλάδα και το εξωτερικό, μια που το Ιντερνετ δεν γνωρίζει σύνορα.\nΓια τα παιδιά, ωστόσο, υπάρχουν ακόμη δύο βασικές αιτίες που έχουν συναντήσει οι αστυνομικοί: η βία -κυρίως ψυχολογική- που δέχονται από τους γονείς και το περιβάλλον τους, και ο εθισμός στα διαδικτυακά παιχνίδια. Πάνω από το 25% των παιδιών που τα τελευταία τέσσερα χρόνια αποπειράθηκαν να αυτοκτονήσουν ήταν εθισμένα στο Ιντερνετ...\nΟι υποθέσεις που έχουν να διηγηθούν οι αξιωματικοί είναι πολλές. Πρόσφατα μια 12χρονη που διέμενε σε παραλιακό δήμο της Αττικής αυτοτραυματιζόταν σε ζωντανή μετάδοση. Είχε συνδεθεί στο Ιντερνετ και έκοβε με μαχαίρι τις φλέβες της. Το σήμα κινδύνου έφτασε στο αστυνομικό μέγαρο της λεωφόρου Αλεξάνδρας και μέσα σε 8 λεπτά οι ειδικοί της Δίωξης κατάφεραν να εντοπίσουν το στίγμα της.\nΣτις 3 τα ξημερώματα έφτασαν στο σημείο η Ομάδα ΔΙΑΣ και ασθενοφόρο. Οταν χτύπησαν το κουδούνι, οι γονείς δεν γνώριζαν τίποτα. Οι αστυνομικοί άκουσαν τις κραυγές της μητέρας όταν διαπίστωσε ότι η κόρη της ήταν καταματωμένη και αναίσθητη. Στην Εντατική όπου οδηγήθηκε, οι γιατροί είπαν ότι ένα λεπτό ακόμη να χανόταν, θα μπορούσε να ήταν μοιραίο.\nΟ τζόγος τον οδήγησε στα χάπια\nΣε μια άλλη περίπτωση, ένας 14χρονος έπαιζε online τζόγο και έχανε διαρκώς. Η... γκίνια του είχε ως αιτία να θελήσει να αυτοκτονήσει. Εγραψε ένα μήνυμα, «Είμαι γεννημένος να χάνω. Δεν πρέπει να ζω», και άρχισε να παίρνει χάπια για να πεθάνει. Η Δίωξη έσπευσε ξανά, στο νοσοκομείο τού έκαναν πλύση στομάχου και το παιδί συνήλθε. Αντί όμως να πει «ευχαριστώ», όπως η πλειονότητα των ανθρώπων που σώζονται, ζήτησε τον λόγο από τον επικεφαλής της Δίωξης. Ηθελε να μάθει γιατί τον έσωσαν και αν είχαν το δικαίωμα να... παρεμβαίνουν στην προσωπική του ζωή. Με πολλή συζήτηση και κουβέντα, ο πιτσιρικάς πείστηκε ότι η αποστολή της Αστυνομίας είναι να προστατεύει τους πολίτες και πως και ο ίδιος δεν θα ήθελε να χάσει έναν δικό του άνθρωπο...\nΣε μια υπόθεση στα βόρεια προάστια, ένας 13χρονος ανακοίνωσε ότι θα αυτοκτονούσε γιατί το παιχνίδι στο οποίο ήταν εθισμένος τον είχε μπλοκάρει για κάποιες ώρες.\nΟι αστυνομικοί πήγαν στο σπίτι του και διαπίστωσαν ότι το παιδί ήταν μόνο του στο σπίτι. Ζήτησαν να μιλήσουν με τη μητέρα του -ο πατέρας του έλειπε σε δουλειές στο εξωτερικό- η οποία έπαιζε μπιρίμπα σε φιλικό της σπίτι. «Το έχει ξαναπροσπαθήσει. Δεν θα τα καταφέρει. Εχω εξαφανίσει όλα τα φάρμακα. Αφήστε τον, μια χαρά θα είναι», ήταν η αφοπλιστική απάντησή της. Λίγη ώρα μετά, στο σπίτι βρισκόταν ψυχολόγος και μέλη κοινωνικών υπηρεσιών...\nΑπουσία των γονιών\nΠολλές είναι οι φορές που οι αστυνομικοί έχουν διαπιστώσει ότι πίσω από τις απέλπιδες προσπάθειες των παιδιών να δώσουν τέλος στη σύντομη ζωή τους είναι το κενό των γονιών τους.\nΗ Ελληνική Αστυνομία ξεκίνησε να ασχολείται συστηματικά με το θέμα το 2006. «Ενα 17χρονο παιδί είχε ερωτική απογοήτευση και είχε απευθυνθεί στο Διαδίκτυο για να ρωτήσει πώς θα μπορούσε να αυτοκτονήσει χωρίς να πονέσει. Ενας άλλος χρήστης τού έδωσε τη ''λύση''. Οι γονείς του το βρήκαν νεκρό πάνω στο πληκτρολόγιο... Ηταν η αφορμή να ξεκινήσουμε να ασχολούμαστε με το θέμα. Το παιδί θα μπορούσε να είχε σωθεί», δήλωσε στο «Εθνος της Κυριακής» ο Μανώλης Σφακιανάκης, υποστράτηγος της Ελληνικής Αστυνομίας και επικεφαλής του Τμήματος Δίωξης Ηλεκτρονικού Εγκλήματος, που πρώτος συνειδητοποίησε ότι το Ιντερνετ μπορεί να λειτουργήσει αποτρεπτικά αν χρησιμοποιηθεί κατάλληλα.\nΟι αιτίες στους ενήλικες\nΟι απόπειρες αυτοκτονίας των ενηλίκων είναι το μεγαλύτερο ποσοστό. Οι αιτίες είναι κυρίως τα εργασιακά θέματα, αλλά και τα οικογενειακά και τα οικονομικά γενικότερα.\nΗ υπόθεση που δύσκολα θα ξεχάσουν οι αστυνομικοί της Δίωξης αφορούσε σε έναν 25χρονο που -γιορτινές μέρες- είχε αφήσει σημείωμα αυτοκτονίας στους γονείς του, το είχε ανακοινώσει στο Ιντερνετ και ο ίδιος έψαχνε την κατάλληλη παραλία για να βουτήξει. Είχε φτάσει ως το Σούνιο όταν τον εντόπισαν οι ειδικοί βάσει του σήματος του κινητού του...\nΣε περιπτώσεις που προκύπτει ότι τα εμπλεκόμενα άτομα διαμένουν στο εξωτερικό, γίνεται ενημέρωση των αρμόδιων αστυνομικών αρχών μέσω της Διεύθυνσης Διεθνούς Αστυνομικής Συνεργασίας (Interpol ή Sirene). Για τη διάσωση των ανθρώπων που εκδηλώνουν επιθυμία να αυτοκτονήσουν, η Διεύθυνση Δίωξης Ηλεκτρονικού Εγκλήματος έχει βραβευθεί από την Ακαδημία Αθηνών, από το υπουργείο Παιδείας, Ερευνας και Θρησκευμάτων, αλλά και από το FBI.\nΛΟΓΟΙ ΠΟΥ ΑΥΤΟΚΤΟΝΟΥΝ ΤΑ ΠΑΙΔΙΑ\nΒΙΑ ΚΑΙ ΙΝΤΕΡΝΕΤ ΤΑ ΑΙΤΙΑ ΤΗΣ ΑΥΤΟΚΤΟΝΙΑΣ ΕΦΗΒΩΝ\nΓΙΑΤΙ ΑΥΤΟΚΤΟΝΟΥΝ ΟΙ ΕΦΗΒΟΙ


Ο Μπέντνερ συνεχίζει τα... δοκάρια! | PlanetFootball - Αναλύσεις | gazzetta.gr\nΚυριακή, 09 Σεπτεμβρίου 2018 - 22:04\nFollow @twitterΟ Μπέντνερ συνεχίζει τα... δοκάρια!\nΟ Μπέντνερ συνεχίζει τα... δοκάρια!\nO Μπέντνερ είπε πολλά, ήθελε να κάνει περισσότερα, αλλά φρόντιζε να τα... διαλύει με τα καμώματά του. Ο Δανός έκανε τα πάντα εκτός γηπέδου κι έχασε το μεγάλο ραντεβού με τη δόξα!\n«Βαρέθηκα να με παρουσιάζουν σαν ηλίθιο. Φταίνε οι δημοσιογράφοι γι' αυτό. Είναι τόσο ανεπαρκείς που στην πραγματικότητα απλά δεν μπορούν να κατανοήσουν το νόημα πίσω από αυτά που λέω» τονίζει ο Νίκλας Μπέντνερ, όμως πάντα φροντίζει να κάνει κάτι και να δίνει ασίστ τον Τύπο για πρωτοσέλιδα! Ο Δανός φρόντισε να κλέψει την παράσταση, να στρέψει πάνω του τα φώτα, αφού έστειλε στο νοσοκομείο έναν οδηγό ταξί στην Κοπεγχάγη. Ο φορ της Ρόζενμποργκ μπορεί ποδοσφαιρικά να έχει βρει τον... παράδεισό του στη Ρόζενμποργκ (περισσότερα από 30 γκολ), ωστόσο έξω από αυτό... φροντίζει να τα κάνει άνω – κάτω. Κανείς ακόμα δεν μπορεί να καταλάβει γιατί έσπασε το σαγόνι του οδηγού ταξί, γεγονός που μπορεί να τον στείλει και στη φυλακή!\n«Θα γίνω top σκόρερ της Premier League, των Παγκοσμίων Κυπέλλων, του Champions League. Ξέρω τι σκέφτεστε με αυτό. Οταν όμως εγώ θα έχω φτάσει εκεί που θέλω και θα γελάω μαζί σας, τότε να δούμε τι θα σκεφτείτε», ήταν η οριοθέτηση των στόχων του πριν αρκετά χρόνια. Μπορεί να μην τα πέτυχε, αλλά ο «Λόρδος» έγινε πολλές φορές πρώτο θέμα! Πάμε να δούμε μερικές... μοναδικές στιγμές...\nΣτο Juventus Stadium, στην απονομή για τον τίτλο 2012-13, ο μοναδικός παίκτης που δεν... καιγόταν για την απονομή ήταν ο «Λόρδος». Ο Δανός σταμάτησε μπροστά στις δύο κοπέλες που μετέφεραν το τρόπαιο, τις συστήθηκε και... ίσως πρότεινε να βρεθούν για ένα ποτό. Αλλωστε, ήταν ξεκούραστος, μιας και οι μάχες εντός αγωνιστικού χώρου ήταν ελάχιστες... Ηταν καλός στα συνθήματα στα αποδυτήρια και στα ξενύχτια.\nΤο ρεκόρ ταχύτητας εντός γηπέδου δεν το έχει σίγουρα ο Δανός, ωστόσο εκτός είναι μοναδικός. Ο Δανός κατάφερε να πιάσει τα 180 χλμ/ώρα μέσα στο κέντρο του Τορίνο. Αυτή ήταν η ταχύτητα που έγραψαν τα μηχανήματα της αστυνομίας και τελικά του πήραν το δίπλωμα για αρκετούς μήνες. Η γρήγορη οδήγηση εκτός από την απώλεια του διπλώματος του... στέρησε και μια απίθανη Aston Martin αξίας 270.000 λιρών. Ο Νίκλας φρόντισε να τη... ρίξει σε δέντρο!\nΤρελαίνεται για αυτοκίνητα, είναι η ζωή του και δεν θέλει... έλεγχο σε αυτό το πάθος του. Τι και αν ο χορηγός της Βόλφσμπουργκ είναι η Wolksvagen, ο ίδιος έβγαλε φωτογραφία έτοιμος να επιβιβαστεί σε μια μαύρη Mercedes. Ο χαμός ήταν μεγάλος και οι Λύκοι τον τιμώρησαν με πρόστιμο.\nΣυνηθισμένος σε αυτά... Με πρόστιμο 100.000 ευρώ και ποινή μίας αγωνιστικής είχε τιμωρήσει η UEFA τον Νίκλας Μπέντνερ επειδή πανηγύρισε δείχνοντας το... λάστιχο από το εσώρουχό του μετά το γκολ που σημείωσε κόντρα στην Πορτογαλία. Ο ίδιος τόνισε πως ήταν το τυχερό του εσώρουχο, αλλά κανείς δεν τον πίστεψε, μιας και σε αυτό υπήρχε διαφήμιση χορηγού.\nΕχει πλακωθεί με τον συμπαίκτη του, Εμάνουελ Αντεμπαγιόρ στη διάρκεια του ντέρμπι με την Τότεναμ, ενώ πολλές φορές το... βαρύ πάπλωμα τον κράτησε εκτός προπονήσεων. Ο Βενγκέρ τον πίστεψε όσο λίγοι, αλλά απογοητεύθηκε κι αυτός. Μετά την ήττα των «κανονιέρηδων» στο «Έμιρεϊτς» από την Μπάγερν Μονάχου για το Champions League (Φεβρουάριος του 2014) όλοι θα περίμεναν ότι οι παίκτες θα έμεναν πίσω από τα «φώτα» της δημοσιότητας. Οχι όμως και ο Δανός επιθετικός, ο οποίος εθεάθη να βγαίνει από νυκτερινό club του Λονδίνου, στο οποίο γίνονται sex shows! Ο Δανός παίζει φουλ με τον φακό και του αρέσει να προκαλεί. Το καλοκαίρι του 2014 χωρίς να έχει βρει ομάδα φωτογραφήθηκε... γυμνός καλύπτοντας μόνο τα επίμαχα σημεία με έναν στηθόδεσμο! «Θυμηθείτε να προφυλαχθείτε από τον ήλιο« τόνιζε.\n«Ο τίγρης βρίσκεται στην κορυφή της τροφικής αλυσίδας. Τρώει για να επιβιώσει. Δεν αισθάνεται συμπόνοια, δεν αισθάνεται οίκτο, τίποτα. Είναι ο τέλειος θηρευτής, ένα ζώο επικίνδυνης ομορφιάς. Ετσι είμαι και 'γω όσον αφορά την παρουσία μου στο γήπεδο» ήταν η ατάκα του που έγραψε ιστορία, μιας και ο... τίγρης έβγαλε τα μάτια του με τις ενέργειές του εκτός γηπέδων!\nΟ Ολυμπιακός έστειλε πρόωρα σπίτι της τη Μίλαν και το Planet Football θυμάται άλλες περιπτώσεις που οι ιταλικές ομάδες ταπεινώθηκαν.\nΤι τρέχει με τον Ισκο; Πρέπει να τον πουλήσει η Ρεάλ; (Poll)\nΤεμπέλης ή παικταράς; Δακτυλοδεικτούμενος από το... σύστημα Πέρεθ ή φταίχτης; Να μείνει ή να φύγει; Ο Γιώργος Καραμάνος προσπαθεί να...


«Επικράτησε η Δημοκρατία»: Ο Τζο Μπάιντεν ορκίστηκε 46ος πρόεδρος των ΗΠΑ - live | ΤΟ ΠΟΝΤΙΚΙ\nΜε το Καπιτώλιο των ΗΠΑ περικυκλωμένο από χιλιάδες ένοπλους στρατιώτες, ο Μπάιντεν και η εκλεγμένη αντιπρόεδρος Κάμαλα Χάρις ορκίστηκαν από τον επικεφαλής του Ανωτάτου Δικαστηρίου μία ώρα αργότερα και στη συνέχεια ο νέος πρόεδρος εκφώνησε την πρώτη ομιλία του στην οποία παρουσίασε το όραμά του «για την αντιμετώπιση της πανδημίας, την ανοικοδόμηση, την ένωση και την επούλωση του έθνους» σε μια ενωτική ομιλία.\nΑφού ευχαρίστησε τους παρευρισκόμενους, ο Μπάιντεν είπε, «Αυτή είναι η ημέρα της Αμερικής. Αυτή είναι η ημέρα της δημοκρατίας.»\nΟ νέος πρόεδρος αναφέρθηκε στη βίαιη επίθεση στο Καπιτώλιο πριν από δύο εβδομάδες, λέγοντας ότι υπογράμμισε την αξία της αμερικανικής δημοκρατίας.\n«Μάθαμε ξανά ότι η δημοκρατία είναι πολύτιμη», δήλωσε ο πρόεδρος. «Και αυτήν την ώρα, φίλοι μου, η δημοκρατία έχει επικρατήσει.»\nΟ Τζο Μπάιντεν είπε ότι το έθνος «πρέπει να αντιμετωπίσει» την «λευκή υπεροχή». «Το όνειρο της δικαιοσύνης για όλους δεν θα αναβληθεί», δήλωσε ο πρόεδρος.\nΟ Μπάιντεν κάλεσε επίσης το έθνος να ενωθεί μετά από τέσσερα χρόνια διχαστικής προεδρίας του Ντόναλντ Τραμπ. «Αυτή είναι ιστορική στιγμή κρίσης, πρόκλησης και ενότητας, είναι η πορεία προς τα εμπρός», δήλωσε ο πρόεδρος.\n"Πρέπει να σταματήσουμε αυτόν τον απολίτιστο πόλεμο", είπε, κάνοντας λογοπαίγνιο με τη φράση civil war, που παραπέμπει στον εμφύλιο. Αυτόν τον πόλεμο "που βάζει το κόκκινο απέναντι στο μπλε, το αγροτικό απέναντι στο αστικό, το συντηρητικό απέναντι στο φιλελεύθερο. Μπορούμε να το κάνουμε -- αν ανοίξουμε τις ψυχές μας αντί να σκληραίνουμε τις καρδιές μας."\n«Ξέρω ότι το να μιλάμε για ενότητα μπορεί να ακούγεται σε κάποιους σαν μια ανόητη φαντασία αυτές τις μέρες. Ξέρω ότι αυτά που μας χωρίζουν είναι βαθιά και είναι πραγματικά. Γνωρίζω επίσης ότι δεν είναι καινούργια», δήλωσε ο πρόεδρος στην εναρκτήρια ομιλία του.\nΣτη συνέχεια, ο πρόεδρος επεσήμανε ότι η Καμάλα Χάρις ορκίστηκε ως αντιπρόεδρος ως ένδειξη για το πόσο θετική αλλαγή μπορεί να επιτύχει το έθνος. Η αντιπρόεδρος του Μπάιντεν, κόρη μεταναστών από την Τζαμάικα και την Ινδία, έγινε η πρώτη μαύρη, η πρώτη γυναίκα και η πρώτη Αμερικανίδα ασιατικής καταγωγής αντιπρόεδρος των ΗΠΑ μετά την ορκωμοσία της από την δικαστή του Ανώτατου Δικαστηρίου Σόνια Σοτομαγιόρ.\n«Μην μου πειτε ότι τα πράγματα δεν μπορούν να αλλάξουν», είπε ο Μπάιντεν.\nΣτην τελετή βρέθηκε και ο απερχόμενος αντιπρόεδρος Μάικ Πενς, σε αντίθεση με τον Ντόναλντ Τραμπ.\nΤο παρόν έδωσαν και οι πρώην πρόεδροι, Κλίντον, Μπους και Ομπάμα.\nΟ εκλεγμένος πρόεδρος των Ηνωμένων Πολιτειών Τζο Μπάιντεν έγραψε νωρίτερα στο Twitter ότι μια "καινούρια ημέρα" ανατέλλει στην Αμερική.\nΟ Δημοκρατικός εκλεγμένος πρόεδρος και η σύζυγός του Τζιλ είχαν περάσει τη νύχτα στο Μπλερ Χάουζ, την επίσημη κατοικία των ξένων προσκεκλημένων της αμερικανικής κυβέρνησης, η οποία βρίσκεται ακριβώς απέναντι από τον Λευκό Οίκο, στην άκρη της Πλατείας Λαφαγιέτ. Η πρόεδρος της Ευρωπαϊκής Επιτροπής, ο πρόεδρος της Γερμανίας, πρωθυπουργοί και υψηλόβαθμοι αξιωματούχοι πολλών χωρών χαιρέτισαν τον νέο πρόεδρο των ΗΠΑ Τζο Μπάιντεν, εκφράζοντας την «ανυπομονησία» τους να συνεργαστούν με τη νέα αμερικανική κυβέρνηση.\nΘα επιστρέψουμε, λέει ο Τραμπ\nΟ Ντόναλντ Τραμπ επιβιβάστηκε στην συνέχεια για το τελευταίο του ταξίδι με το Air Force One, που τον μεταφέρει στο θέρετρο Μαρ-α-Λάγκο στην Φλόριντα.\nUS President #Trump leaves White House for the final time, skipping Biden inauguration pic.twitter.com/32WPnF7FBg\n— AFP Photo (@AFPphoto) January 20, 2021\nΝωρίτερα, ο Τζο Μπάιντεν παρακολούθησε τη λειτουργία στον Καθεδρικό Ναό του Αγίου Ματθαίου του Ευαγγελιστή, του προστάτη των δημοσίων λειτουργών. Στην τελετή είχαν προσκληθεί όλα τα ηγετικά στελέχη και των δύο κομμάτων στο Κογκρέσο: Tους Δημοκρατικούς Νάνσι Πελόζι και Τσακ Σούμερ και τους Ρεπουμπλικάνους Κέβιν ΜακΚάρθι και Μιτς Μακόνελ. Η λειτουργία αυτή «είναι ένα σημαντικό μέρος του σεβασμού στην παράδοση», εξήγησε ο γερουσιαστής Κρις Κουνς, στενός σύμμαχος του Μπάιντεν, ο οποίος είναι πιστός Καθολικός.\nΟ Μπάιντεν μετέβη στο Εθνικό Κοιμητήριο του Άρλινγκτον, κοντά στην Ουάσινγκτον, για να καταθέσει στεφάνι στον τάφο του Αγνώστου Στρατιώτη. Τον συνόδευσαν οι πρώην πρόεδροι Μπαράκ Ομπάμα, Τζορτζ Ου. Μπους και Μπιλ Κλίντον, μαζί με τις συζύγους τους.\nΣτη συνέχεια επιστρέφει με την αυτοκινητοπομπή του στην Ουάσινγκτον. Θα μπει όμως στον Λευκό Οίκο πεζός, με στρατιωτική συνοδεία. Εκεί αναμένεται ότι θα υπογράψει τα πρώτα προεδρικά διατάγματα της θητείας του.\nΠάντως, η ανησυχία των αρχών που προκάλεσε η εισβολή εξαγριωμένων οπαδών του Τραμπ στο Καπιτώλιο στις 6 Ιανουαρίου οδήγησε στη λήψη σκληρών μέτρων ασφαλείας διά παν ενδεχόμενον. Σημειώνεται πως δύο μέλη της Εθνοφρουράς απομακρύνθηκαν από τα καθήκοντά που τους είχαν ανατεθεί ενόψει της ορκωμοσίας, μετά τον έλεγχο για διασυνδέσεις μελών των υπηρεσιών ασφαλείας με εξτρεμιστικά κινήματα.\nΟ Τζο Μπάιντεν και η Κάμαλα Χάρις θα απευθυνθούν στο έθνος σε μια ειδική τηλεοπτική εκπομπή με παρουσιαστή τον ηθοποιό Τομ Χανκς, η οποία θα ξεκινήσει το βράδυ και θα μεταδοθεί από όλα τα μεγάλα αμερικανικά δίκτυα. Στο σόου, που τιτλοφορείται «Γιορτάζουμε την Αμερική», θα εμφανιστούν πολλοί γνωστοί καλλιτέχνες όπως οι Τζον Μπον Τζόβι, Φου Φάιτερς, Τζον Λέτζεντ, Ντέμι Λοβάτο, Μπρους Σπρίνγκστιν, Τζάστιν Τίμπερλεϊκ και άλλοι.\nΕντωμεταξύ, οι επίσημοι λογαριασμοί στο twitter της αμερικανικής προεδρίας παραδόθηκαν πριν λίγο στην νέα αμερικανική κυβέρνηση, ενώ στον άερα είναι και το νέο σάιτ του Λευκού Οίκου.\nThe new White House website is live and look what’s listed as priority number 2 pic.twitter.com/L33VFa1EJ7\n— Oliver Milman (@olliemilman) January 20, 2021\nΗ ομάδα του Μπάιντεν έχει επίσης αφαιρέσει την έκθεση 1776 του Τραμπ, την οποία προώθησε ως απάντηση στο 1619 των New York Times.\nBiden administration got right to work. Here’s the updated 1776 report. pic.twitter.com/hqJSvAKQvV\n— Brian Hart (@BrianHartPR) January 20, 2021\nΟ κόουτς Σερέλης στο ΟΠΑΠ Game Time ΜΠΑΣΚΕΤ: «Ο Παναθηναϊκός ΟΠΑΠ θα βρει...


Αγρίνιο: Το βεστιάριο με άρωμα καπνού! (ΔΕΙΤΕ ΦΩΤΟ) - ΣΥΝΕΙΔΗΣΗ\nΣΥΝΕΙΔΗΣΗ › Αγρίνιο: Το βεστιάριο με άρωμα καπνού! (ΔΕΙΤΕ ΦΩΤΟ)\nΣΥΝΕΙΔΗΣΗ • 16 Μαρ 2018 20:20:05 EEST Αγρινιο, Αιτωλοακαρνανια, Πολιτισμος\nΤο ΔΗΠΕΘΕ Αγρινίου περιθάλπει τα 37 χρόνια ιστορίας του μέσα από το βεστιάριο του στον 4ο όροφο των πρώην Καπναποθηκών της οικογένειας Παπαστράτου\nΔημοτικό Περιφερειακό Θέατρο Αγρινίου – πρώην Καπναποθήκες Παπαστράτου. Δύο ονόματα – σύμβολα της πόλης του Αγρινίου τείνουν να ενωθούν. Αλληγορικό εκ πρώτης όψεως, χρηστικό και εντυπωσιακό στην ουσία του. Το Αγρίνιο έχει συνυφασμένη την σύγχρονη ιστορία του με τον καπνό για τους πιο παλιούς, με το Θέατρό του για τους πιο νέους. Και ίσως η πρόσφατη παρουσία του ΔΗΠΕΘΕ στον χώρο των πρώην Καπναποθηκών να ήταν μια καλή αφορμή.\nΜια ιδέα του προέδρου του ΔΗΠΕΘΕ και Δημάρχου Αγρινίου Γιώργου Παπαναστασίου την οποία ανέλαβε προσωπικά ο Καλλιτεχνικός Διευθυντής του Θεάτρου Νίκος Καραγεώργος και έφερε εις πέρας με τους συνεργάτες του. Έτσι μεγάλο μέρος των παραστάσεων της Πειραματικής σκηνής παρουσιάζεται στο ψηλοτάβανο «μουσείο» του 1969. Συντροφικά όμως, στον χώρο των σκηνικών της Πειραματικής, βρίσκεται ένας ενδυματολογικός θησαυρός. Περισσότερα από 2000 κοστούμια, καπέλα, σκηνικά, αξεσουάρ, αχαρτογράφητο υλικό της ιστορίας του ΔΗΠΕΘΕ, αποτελεί μια σημαντική παρακαταθήκη ικανή να διδάξει και να βρεθεί σε κοινή θέα.\nΧαρακτηριστικά, στα χρόνια λειτουργίας Θεάτρου, σημαντικοί ενδυματολόγοι όπως οι: Λαλούλα Χρυσικοπούλου, Θεοδόσης Δαυλός, Γιάννης Μετζικώφ, Γιώργος Ζιάκας, ‘Εβελυν Σιούπη, Σωτήρης Στέλιος κ.α. έχουν δώσει το στίγμα τους στις παραγωγές του ΔΗΠΕΘΕ. Η σύμπραξη χαρακτηρίζεται από την πρωτοτυπία του θεατρικού χώρου που σκοπό έχει να αποτελέσει ένα νέο χώρο πολιτισμού και να εδραιωθεί ίσως ως ένα επικείμενο Θεατρικό Μουσείο στο κέντρο του Αγρινίου ανακτώντας μνήμες και διδάσκοντας πολιτισμό.


Λαική Συσπείρωση για Πανεπιστημιακές Σχολές Ηλείας | "Ενδείξεις-Αποδείξεις"\nΛαική Συσπείρωση για Πανεπιστημιακές Σχολές Ηλείας\n0 0 Πέμπτη, 20 Μαΐου 2021 Edit this post\nΓια μια ακόμα φορά έρχεται στην επικαιρότητα το ζήτημα των Πανεπιστημιακών Τμημάτων του Νομού μας. Η τελευταία αφορμή είναι η απουσία τω...\nΓια μια ακόμα φορά έρχεται στην επικαιρότητα το ζήτημα των Πανεπιστημιακών Τμημάτων του Νομού μας. Η τελευταία αφορμή είναι η απουσία των σχολών από το φετινό μηχανογραφικό μετά από απόφαση της κυβέρνησης ολοκληρώνοντας το προμελετημένο έγκλημα. Στην ουσία οι σχολές παύουν να λειτουργούν από το νέο ακαδημαϊκό έτος. Το ζήτημα της τύχης των σχολών δεν απασχολεί για πρώτη φορά.\nΚατά καιρούς αποτελεί αντικείμενο συζήτησης στο Νομό μας αλλά και γενικότερα. Τί είναι όμως αυτό που καθορίζει το “άνοιγμα” και το “κλείσιμο” τμημάτων κάθε φορά και πώς γίνεται οι ίδιοι που διαμορφώνουν τον χάρτη της Ανώτατης Εκπαίδευσης, μετά από λίγο να τον αποκηρύσσουν; Ιδιαίτερα την τελευταία εικοσαετία αυτή η διαδικασία έχει επιταχυνθεί. Από τις περίφημες “ανωτατοποιήσεις” των ΤΕΙ επί ΠΑΣΟΚ, το σχέδιο Αθηνά (ΝΔ- ΠΑΣΟΚ-Κουβέλης), τις “πανεπιστημιοποιήσεις” του νόμου Γαβρόγλου (ΣΥΡΙΖΑ - ψηφίστηκε Μεγάλη Πέμπτη για να μην υπάρχουν φοιτητές στις σχολές), τις αλλαγές Κεραμέως (ΝΔ – ψηφίστηκε μέσα στη καραντίνα με κλειστές σχολές). Πρόκειται για αλλαγές που σε καμιά περίπτωση δεν αντανακλούν τη νομοτελειακή εξέλιξη των επιστημών.\nΑντίθετα γίνονται με γνώμονα το πού επικεντρώνει το ενδιαφέρον του για μεγαλύτερη κερδοφορία το κεφάλαιο, σε κάθε κλάδο και κάθε γεωγραφική περιφέρεια. Τί είναι αυτό που θα του αποφέρει πιο άμεσο και μεγάλο κέρδος. Αυτό είναι στην πραγματικότητα αυτό που διατυμπανίζουν ως “σύνδεση με την αγορά” και αποβαίνει μοιραίο για τους φοιτητές που αντιμετωπίζονται ως πελατεία. Θέλουν μεγαλύτερη ευελιξία στις σπουδές, για να έχουν ένα δυναμικό ευκίνητο και προσαρμόσιμο ανάλογα με τις ορέξεις του κάθε φορά.\nΑπό όλα αυτά δεν μπορούσαν να ξεφύγουν και τα τμήματα της Ηλείας. Έχουν πέσει θύματα αυτής της πολιτικής, που εφαρμόζεται όλα αυτά τα χρόνια στο χώρο της Ανώτατης Εκπαίδευσης. Είναι υποκριτικά τα κροκοδείλια δάκρυα που χύνουν και το όψιμο ενδιαφέρον που τάχα δείχνουν σήμερα όλοι αυτοί, παράγοντες της Τοπικής Διοίκησης, Βουλευτές, κομματικά στελέχη που ψήφισαν όλους τους νόμους κ.λ.π. για το μέλλον των σχολών αφού στήριξαν και στηρίζουν αυτή την πολιτική και βλέπουν το φοιτητή ως οικονομική μονάδα.\nΈχουν ευθύνη τα κόμματα ΝΔ, ΣΥΡΙΖΑ,ΠΑΣΟΚ που κυβέρνησαν όλα αυτά τα χρόνια και υλοποίησαν τις κατευθύνσεις της Ε.Ε. που διαμόρφωσαν και διαμορφώνουν ένα εκπαιδευτικό σύστημα στο οποίο το Πανεπιστήμιο συνδέεται πιο οργανικά με τις ανάγκες της καπιταλιστικής ανάπτυξης και που είναι μακριά από τις πραγματικές ανάγκες των ανθρώπων. Δεν είναι τυχαία η κοινή πρακτική της κυβέρνησης της ΝΔ με αυτήν του ΣΥΡΙΖΑ για το χρόνο που ψηφίζουν σημαντικά νομοσχέδια για την Παιδεία. Φοβούνται το οργανωμένο φοιτητικό κίνημα και επιλέγουν να ψηφίζουν όταν οι σχολές είναι κλειστές.\nΩς Λαϊκή Συσπείρωση είμαστε αντίθετοι με τους σχεδιασμούς της κυβέρνησης. Το πρόβλημα δεν είναι απλά χωροταξικό. Θέλουμε ακαδημαϊκά ιδρύματα στο νομό μας, αλλά θέλουμε όπως και κάθε ίδρυμα στη χώρα μας, γιατί και εκεί φοιτούν παιδιά από οικογένειες της Ηλείας, να λειτουργεί και να έχει:\n Μόνιμο, πλήρους απασχόλησης επαρκές εκπαιδευτικό προσωπικό, ώστε να καλύπτονται όλες οι εκπαιδευτικές-ερευνητικές ανάγκες.\n Σύγχρονα εργαστήρια και εγκαταστάσεις, βιβλία και βιβλιοθήκη, φοιτητική μέριμνα (Σίτιση και στέγαση).\n Κρατική χρηματοδότηση ώστε να εξασφαλιστεί ο δημόσιος δωρεάν χαρακτήρας της Τριτοβάθμιας Εκπαίδευσης και όχι να χρηματοδοτείται η δημιουργία πανεπιστημιακής αστυνομίας, ένας ακόμα κατασταλτικός μηχανισμός για την τρομοκράτηση των φοιτητών. Εμείς σε αυτή την κατεύθυνση θα συνεχίσουμε να παλεύουμε μαζί με το οργανωμένο εργατικό-λαϊκό κίνημα. ΝΑΙ στη Δημόσια Δωρεάν Εκπαίδευση σε όλες τις βαθμίδες.\nΗλιδα Ν.ΗΛΕΙΑΣ Πύργος Break News\nΣοκάρουν οι εξελίξεις γύρω από την υπόθεση της στυγερής δολοφονίας της 20χρονης Καρολάιν στα Γλυκα Νερά Ο Χαράλαμπος Αναγνωστόπουλος, ο ...\n"Ενδείξεις-Αποδείξεις" : Λαική Συσπείρωση για Πανεπιστημιακές Σχολές Ηλείας


R2 Συμπιεστικά Γάμπας (-55% έκπτωση)->CompresSport R2 (Race & recovery) - RUN ATHENS - www.new-life.com.gr\nEASSUN Γυαλιά Ηλίου\nR2 Συμπιεστικά Γάμπας (-55% έκπτωση)\nUTMB 2018 COLLECTION\nRUNNING / έως -51%\nTRAIL RUNNING **NEW**\nTRAIL RUNNING / έως -47%\nTRIATHLON / έως -55%\nJackets / Vests / Casual\nΑρχική σελίδα // Ρούχα - Κάλτσες - Αξεσουάρ // COMPRESSPORT // BLACK FRIDAY - COMPRESSPORT // R2 Συμπιεστικά Γάμπας (-55% έκπτωση)\nCompresSport R2 (Race & recovery) - RUN ATHENS\n36,29€ 16,00€κέρδος 56%!\nROAD RUNNING 5/5\nTRAIL RUNNING 5/5\nΧΡΟΝΟΣ ΕΦΑΡΜΟΓΗΣ 3/5\nΚατευθείαν από τον ιατρικό τομέα, δοκιμασμένα και πιστοποιημένα από επαγγελματίες και ερασιτέχνες αθλητές και βγαλμένα νικητές σε πολλά είδη σπορ, τα προιόντα της COMPRESSPORT έγιναν market leader στην αγορά των συμπιεστικών.\nΓιατί να χρησιμοποιήσεις την τεχνολογία COMPRESSPORT?\nΚατά την διάρκεια της άσκησης:\nΛιγότερη καταπόνηση στους μύες της γάμπας.\nΛιγότερη ταλάντωση (Vibration) στους μύες της γάμπας.\nΛιγότερο πρήξιμο, καλύτερη οξυγόνωση του μύ.\nΑυξάνει πιο γρήγορα την θερμοκρασία του μυ (περίοδος ζεστάματος)ώστε να έρθει άμεσα στην βέλτιστη απόδοσή του.\nΕτσι αργεί να έρθει η κούραση και μειώνονται στο ελάχιστο οι κράμπες.\nΑποτρέπει τον τραυματισμό και την φθορά του μυ.\nΛιγότερες πιθανότητες θλάσης/τραυματισμού του μυ (τενοντιτιδα/περιοστίτιδα).\nΚατά την αποκατάσταση\nΠιο γρήγορη αποκατάσταση (σε σύγκριση αν δεν φοράγαμε καθόλου την R2).\nΔεν πρέπει να φοράμε το συμπιεστικό γάμπας R2 πιο πολύ απο 3-4 ωρες μετά το πέρας της προπόνησης/αγώνα.\nΔεν πρέπει να φοράμε το συμπιεστικό γάμπας R2 σε καταστάσεις που ο μύς είναι αδρανής (αεροπλάνο/τραίνο).\nΟ λόγος είναι ότι δεν υπάρχει ολοκληρωμένη συμπίεση (στο κατω πόδι). Προτείνεται σε τέτοιες καταστάσεις η 3D Full Sock.\nΔεν πρέπει να φοράμε το συμπιεστικό γάμπας R2 κατά την διάρκεια του ύπνου.\nΕρευνες έχουν δείξει πως η ηρεμία του ύπνου έχει την ίδια αποκατάσταση φορώντας και το συμπιεστικό R2.\nΕπισκεφτείτε την ιστοσελίδα της COMPRESSPORT GREECE στο FACEBOOK\nκαι μπείτε στην ομάδα με τα καλύτερα συμπιεστικά της αγοράς.\nΘα ενημερώνεστε για προσφορές, διαγωνισμούς, καινούργια προϊόντα καθώς και για τα νέα της COMPRESSPORT από όλο τον κόσμο.\nΓια να διαλέξετε το κατάλληλο μέγεθος για σας, συμβουλευτείτε τον παρακάτω πίνακα.\nΔώστε βάρος στην επιλογή σας ιδιαίτερα στην περιφέρεια της γάμπας και πολύ λιγότερο στο ύψος του καλαμιού. π.χ. άτομο με περιφέρεια γάμπας 37 εκ. και ύψος καλαμιού 30 εκ. πρέπει να επιλέξει το μέγεθος Τ2\nΑν είστε μεταξύ 2 μεγεθών, διαλέξτε το μεγαλύτερο μέγεθος.\nΣΗΜ: ΥΠΑΡΧΕΙ ΔΙΑΘΕΣΙΜΟ ΚΑΙ ΜΕΓΕΘΟΣ Τ5 ΓΙΑ ΠΕΡΙΦΕΡΕΙΑ ΓΑΜΠΑΣ 46-50